“Terima Kasih Sudi Serah Diri & Terima Kami Berlima.” Perkongsian Wanita Ni Undang Sebak

Tatkala  satu pintu tertutup ,pintu lain masih terbuka. Tidak selamanya kita terus dirundung kesedihan.

Untuk seorang lelaki yang bergelar suami.

Terima kasih sebab sudi serah diri, dan terima kami berlima ni..😆🤭

Pernah saya kongsi rasa sebelum akad terlaksana. Betapa bahagia semua dengan khabar pernikahan kita..mereka kata ni hadiah dari Tuhan.

Tapi hati jujur masih bimbang samada ni hadiah atau ujian sebenarnya dari Tuhan.

Balas beliau dengan tenang, “mana ada perkahwinan takde ujian. Ketika diuji sabarlah, ketika happy bersyukurlah. Dalam happy maybe ada sedih, benda tu bersilih ganti, sedih berpahala, happy berpahala”

Begitulah hakikat kehidupan kan,tiada yang sempurna. Moga ketidaksempurnaan kita saling melengkapkan dan menyempurnakan antara kita.😊

Buat semuaaaa doa yang dikirim, moga segala doa yang baik2 balik buat kalian sekeluarga..

Buat semuaaaa yang terlibat secara langsung mahupun tidak dalam sepanjang proses pernikahan ni, terima kasih tidak terhingga diucapkan dari saya hamba yang hina..moga Allah balas segala jasa dengan syurga!

Sayang semua kerana Allah..

Terima kasih suami, untuk hari-hari yang membahagiakan ni.. bukan ibu dengan anak2 je bahagia, tapi orang keliling yang turut sama menikmati bahagia tu.. MasyaAllah.. bahagia saya kerana bahagia mereka semuaaaa..😊

Terima kasih Allah..untuk semua yang telah ditakdirkan..


Perabot Dan Baju Rosak Diserang Anai-anai, 5 Petua Berkesan Hapus Anai-anai Di Rumah

Kehadiran anai-anai di kediaman kita sememangnya satu ancaman besar. Mana taknya, bukan hanya perabot dan kayu-kayu habis di makan anai-anai ini bahkan baju-baju yang tersimpan kemas di dalam almari juga turut musnah.

Rekahan dinding atau lubang pada kawasan rumah antara penyebab utama anai-anai mula mendekati kediaman kita. Tak perlu gunakan racun untuk menghalau anai-anai ini sebaliknya usahakan cara ini dulu untuk pulihkannya. Jom cuba.

Petua Halau Anai-anai

1. Tembakau

Tembakau berkesan dalam menghalau anai-anai. Caranya hanya perlu campurkan tembakau dengan air dan biarkan semalaman. Kemudian, semburkan air campuran tembakau itu pada kayu yang diserang anai-anai atau juga ke atas sarangnya.

2. Garam Dapur

Taburkan saja garam di sarang anai-anai, tetapi cara ini kurang efektif dan kurang berkesan kerana garam hanya berada permukaan saja. Supaya lebih berkesan, campur garam dengan air dan tembakau. Biarkan semalaman dan sembur di kawasan yang mempunyai sarang anai-anai.

3. Air Kapur sirih

Kapur bersifat panas dan ia sangat tidak disukai kerana anai-anai memiliki kulit nipis dan lembut . Kapur juga mampu membakar kulit anai-anai.

Jadi anda boleh menggunakan air kapur untuk menghapuskan sarang anai-anai. Caranya, sembur air kapur ke atas permukaan kayu yang diserang anai-anai atau juga boleh siram terus ke sarangnya.

4. Air Cucian Beras

Manfaatkan air basuhan beras yang pertama untuk mengusir anai-anai. Siramkan sahaja air basuhan beras ke atas sarang anai-anai.

5. Minyak Tanah

Kebiasaannya minyak tanah digunakan untuk membakar tetapi ia juga boleh digunakan untuk mengusir anai-anai dari rumah.

Anda cuma perlu semburkan minyak tanah di atas permukaan kayu yang telah di serang anai-anai atau semburkan di sarang-sarang anai-anai. Namun bau minyak tanah agak kuat jadi tidak sesuai kalau di sembur di dalam rumah. Agar lebih berkesan, tambahkan minyak serai dengan campuran minyak tanah.

Selamat Mencuba!


Sebagai Anak, Kena Rajin-rajinlah  Istighfar Untuk Mak Ayah!

Menyayangi ibu ayah kita selain boleh ditunjukkan dengan cara sentiasa berbuat baik pada mereka, sebagai anak hakikatnya terlalu banyak cara  kita boleh lakukan.

Umpamanya dengan memohon keampunan untuk ibu bapa kita. Bagaimana caranya, ayuh kita baca perkongsian ini.

Hanya dengan istighfar, masa depan kita cerah dunia akhirat insya-Allah. Ada yang bertanya, macam mana nak istighfar untuk mak ayah?

Maksud istighfar adalah memohon keampunan. Istighfar untuk diri sendiri adalah memohon keampunan untuk diri sendiri. Manakala istighfar untuk mak ayah pula maksudnya memohon keampunan untuk mak ayah.

Macam mana nak sebut?

رب اغفرلي ولوالدي

Maksudnya: Ya Rabb, ampunkan dosa aku dan kedua ibu bapa aku.

Tak reti baca atau tak mampu hafal yang Arab? Ungkapkan saja dalam bahasa Melayu. Tuhan itu Maha Faham segala apa bahasa yang kita perkatakan.

Anak soleh itu bukanlah pada jubah dan serbannya. Bukan juga pada mengaji tinggi bertingkat-tingkat sijilnya. Bukan pada pak imam semata-mata. Anak soleh itulah yang sentiasa mendoakan ibu ayahnya tika hidup dan mati.

Itulah.


Anak Ramai, Duit Memang Habis Tapi Syukur Semua Sihat, Berpendidikan Dan Tak Merempat. Deep Coretan Ibu Anak Lima Ini.

Ketahuilah kehadiran anak yang ramai bukan beban sebaliknya pembawa rezeki yang kita tidak nampak. Juga tidak mustahil, kita yang menumpang rezeki anak.

Jarang sekarang pasangan memiliki anak ramai. Kalau ada tu memang ‘rare’ lah. Walaupun mungkin penat, tapi anggaplah ia cabang rezeki.

Ibu kepada lima anak ini mempunyai padangannya tersendiri mengenai kos sebuah keluarga terutama bagi keluarga yang mempunyai anak yang ramai.

Seterusnya ikuti perkongsiannya.

Saya tertarik dengan statement berikut, “Berkeluarga ini bukanlah satu benda yang murah”

Tadi sahaja saya baru kongsi cerita dengan mak tentang perbelanjaan kami beli barang keperluan harian dan belanja dapur yang mencecah 1 ribu ringgit yang hanya bertahan 2 minggu, jika bernasib baik. Jika tidak, hanya 1 minggu sahaja.

Itu belum termasuk kecederaan barang atau keperluan yang tiba-tiba perlu.
Nak tahu mak kata apa?
Mak kata, “Kasar kau belanja”
Saya terdiam…

Tapi kemudian saya terpaksa cerita balik macam mana kita yang ada anak ramai ni nak hidup setiap hari.

1. Kalau masak maggi, 1 bungkus besar terus kena masak. Kalau 1 pek saja mana cukup. Boleh buat anak-anak bergaduh.

2. Goreng ayam, itu pun dah potong kecil-kecil. Tapi anak tengah nak makan, tengah membesar, lapar, nak lagi, kenalah masak lagi.

3. Ikan kalau masak siakap seekor yang harga rm11, tak cukup untuk 7 beranak. Yang kecil saja kuat makan ikan, nasi dia tak nak. Tapi masak juga sekor sebab nak bertahankan kos.

4. Udang kalau masak, dapat sorang seekor tu dah kira baik. Kalau buat rencah mee terpaksa belah 2, kemudian belah lagi 2. Biar ada, biar sama-sama merasa.

5. Buah kena beli banyak. Kalau tak, anak nak makan keropok saja. Budak-budak cepat lapar. Kalau buat cekodok saja pun dia boring nak telan juga. Muak. Tapi.. Satu epal mana cukup, kena potong 2-3 epal sekali ngadap makan. Itu untung kalau 2-3, datang hujan, lapar, 5-6 biji kena potong lagi.

6. Itupun petang-petang berpeluh masak keropok ikan. Habis sebungkus, hidang sekali hadap saja. Mak pelik sebab keropok ikan rumah mak boleh sampai berkulat tak ada orang makan.

7. Roti pun mak pening tengok kita beli macam nak buka kedai. 2-3 hari habis roti tu semua, licin. Kita nak makan pun tak sempat pegang. Habis sekejap saja anak-anak makan.

8. Eh, kalau nak listkan bab makanan je, tak habis ler…tu belum lagi hal vitamin, supplement dan makanan sunnah. Kalau ada rezeki lebih, bolehlah diberikan pada anak-anak semua. Kalau tak, hanya pada yang sakit sahaja jika ada yang tak sihat lebih-lebih lagi apabila tibanya musim hujan.
Pendek kata, anak ramai ni besar belanjanya.

9.Kalau Nyamuk datang, nak kena siapkan mopiko yang berbelas ringgit harganya!

10. Susu anak, setiap minggu nak kena beli. Seminggu saja habis.

11. Pampers pun nak kena beli lagi dan lagi.
Selalu cuak harga pampers dengan susu berapa bila nak beli. Selalu naik harga.

12.Tu belum hal kasut sekejap je dah tak muat.
Kasut koyak, selipar tercabut,

13.Bab pakaian lagi jangan cakap, kejap saja lusuh, koyak, lepas tu banyak yang dah kotor sebab tak hilang kena kotoran degil. Yang koyak tu dah beberapa kali jahit, bukan tak jahit.

Ni kalau pakaikan pakaian apa ada, mesti kena sound “Apalah kau pakaikan baju anak-anak”
Tapi itulah, bila beli kang kata “Kau belanja kasar”
Anak ramai, belanja besar.

Nak beli satu, nanti yang lain tuntut mereka punya juga.
Tapi itulah, dalam belanja-belanja, kita pun tak boleh nak hitung balik rezeki datang dari celah mana.

Alhamdulillah sentiasa ada.
Tak boleh pun, boleh ada juga.
Ini semua Allah punya kerja.

Pernah seorang tokey kedai lampu yang sedang mengandung bertanya saya anak ada berapa orang?

Bila saya jawab 5, dia usap perutnya yang sedang tunggu masa. Dia kata…
“You happy kan? I dulu satu anak saja. Bila tambah lagi 1, makin happy. Sekarang sudah nak 3, i happy. U happy tak? Lagi anak banyak, lagi happy kan? Nanti itu rezeki makin banyak”

Saya angguk dan jawab “Setuju”
Tak tahulah dia nak sedapkan hati ke apa. Tapi beriya dia minta saya jawab dengan jawapan yang boleh sedapkan hatinya.

Saya doakan dia mudah bersalin dan berkata, “Kalau dalam Islam, setiap anak itu membawa rezeki. Allah dah siapkan rezeki masing-masing. Kami sekarang jaga anak saja, tumpang rezeki mereka”

Dia tersenyum lebar…
Nampak seperti lega sangat.
Moga senang bersalin
Katanya, keluarga dan kawan-kawan bising.
1 anak, kos tinggi.
Sekarang dia nak 3 anak.
Dia kena kerja keras lagi.

Kawan,
Ada anak ke tak ada anak ke bukan kerja kita.
Anak berapa in total pun bukan kerja kita.

Kerja kita ialah jalankan amanah dan tanggungjawab yang Allah dah berikan kepada kita.
Masa saya dapat biasiswa zaman universiti dahulu, ayah kata, “Anak orang lain boleh beli motor, kereta dengan duit biasiswa. Awak, sampai habis belajar pun tak ada apa”

Bagi saya, keluar universiti dengan sihat jasad, sihat mental, sihat keputusan, itu adalah pulangan yang paling berbaloi.
Macam hal anak sekarang ini,

Duit memang habis tapi anak sihat, berakal, berakhlak, berpendidikan dan tidak merempat, itu pulangannya terhadap apa yang kita belanja setiap hari.
Ini bukan saja-saja,

Tapi amanah Tuhan yang akan dipertanggungkawabkan hari-hari.
Kata saya pada mak,

“Nak buat macam mana, bu. Banyak hidupan di rumah yang perlu dipelihara sekarang ini”
Buat semua ibu ayah di luar sana,
Bertabahlah..
Terus kuat.
Reda, ikhlas,
InsyaAllah, Allah bagi kita rezeki kesihatan, kudrat dan kemampuan di luar fikiran.


”Kalau Isteri Terima Kau Waktu Tak Punya Apa, Jagalah Dia Elok-Elok Bro.” Pesanan Lelaki Ini Buat Semua Suami. Deep!

Perkahwinan adalah satu ikatan dalam menyatukan dua hati. Apaibila keputusan sudah di ambil, langkah sudah seiring,  segala kelemahan dan kekurangan pasangan diterima seadanya.

Namun, disangka panas berpanjangan, rupanya gerimis di tengah hari. Hati manusia tak mampu ditebak apatah lagi dijangka. Ada masanya tergelincir dari ‘landasan sebenar. Itu yang menyebabkan berlaku isu suami berubah hati bila bertemu dengan orang lain

Segala susah senang dilalui bersama, namun dengan mudahnya mencari pengganti. Segala pengorbanan seolah-olah sia-sia. Ada benarnya juga kata-kata, isteri diuji bila suami tidak mempunyai apa-apa, suami diuji bila dia memiliki segalanya.

Mungkin si isteri ada kelemahan namun jangan jadikan alasan. Jom baca perkongsian beliau seperti di bawah ini. Semoga bermanfaat untuk semua.

“Abang. Sayang tak minta kemewahan. Tapi cukuplah Abang sentiasa bahagiakan Sayang, setia dan jujur. Sayang cuma nak Abang jaga keluarga kita dan mencari rezeki yang halal.”
.
.

Di awal perkahwinan, kewangan suami masih tidak stabil. Jadi, isteri yang baik akan memahami keadaan kewangan keluarga dan tidak minta benda bukan-bukan yang membebankan suami.

Ada golongan isteri yang tak pernah minta wang untuk beli pakaian melainkan suami yang belikan. Beg tangan, kasut sampai koyak pun dia tak mengadu lagi minta ganti. Selagi boleh guna, dia akan guna. Kalau dia nak beli baru pun, dia gunakan duit sendiri je tanpa mengharapkan suami. Kerana dia tahu kemampuan suaminya sampai mana.

Tidur pun beralaskan toto. Makan bersila, sofa takde. Tak pernah minta suami belikan televisyen meskipun dia kesunyian saat suami dan anak-anak keluar bekerja dan ke sekolah.

Rumah sempit, hidup serba kekurangan tetapi bahagia. Indah. Hati pun lapang dan tenang. Asalkan suami dan anak-anak sentiasa berada di sisinya.

Isteri yang baik menerima kita saat kita tiada apa-apa. Mereka sudi disisi kita walau kita tidak berharta. Mereka disisi saat tiada siapa mengenali kita.

Jika isteri jenis yang faham keadaan suami ni, kau jaga la dia elok-elok. Sayang dan setia lah dengan dia. Jangan pernah terfikir nak cari yang lain. Cintailah dia sepenuh hati kau. Susah nak jumpa yang jenis macam ni. Sanggup bersusah senang bersama-sama ni.

Dan jika suatu hari nanti Allah berikan kita rezeki yang lebih, jangan sesekali lupakan isteri yang sentiasa bersama kita saat kita tidak punya apa-apa dulu. Bersyukurlah kerana isteri dan anak-anak, rezeki kita semakin bertambah.

Tahniah buat para isteri yang sentiasa memahami keadaan suami. Yang sentiasa bersama-sama dengan suami saat susah dan senang. Hanya Allah yang dapat membalas jasa kalian semua. Kah!

[ASY]


Ini Sebabnya Kenapa Kena Berhenti Order Air Limau Ais Di Kedai Jika Limau Tidak Di Cuci. Baca Perkongsian Doktor Ini.

Rasanya yang masam manis apabila dimasukkan ke dalam air minuman atau makanan lain menambahkan rasa enak.

Namun, pesanan penting buat penggemar minuman atau makanan yang menggunakan limau kasturi seperti air limau, sirap limau, teh-O limau, mee rebus dan sebagainya, pastikan buah tersebut  dicuci dahulu.

Kulit limau kasturi tu mungkin ada debu, bakteria, kulat, dan mungkin juga ada racun serangga. Bahan-bahan ini jika mencemari minuman atau makanan maka ia boleh menjejaskan kesihatan.

Konsepnya sama macam kita mahu telur dicuci sebelum digunakan untuk roti canai telur atau martabak. Kita tak mahu kekotoran pada kulit telur mencemari makanan.

Jika sediakan minuman dan hidangan di rumah, jangan pula kalian sendiri lupa bersihkan limau kasturi tu sebelum diletak dalam makanan atau minuman. Lebih elok jika selepas beli, cuci dulu siap-siap dan keringkan sebelum simpan dalam peti sejuk. Barulah limau kasturi tak cepat rosak atau berkulat.

Selain menyedapkan rasa dalam minuman dan makanan, limau juga memiliki khasiat yang baik:

1. BAIK UNTUK PERUT

Limau membantu meringankan masalah pencernaan apabila dicampurkan dengan air panas. Antaranya mual, memulas dan parasit. Dengan meminum jus limau secara teratur perut anda dibantu untuk menghilangkan kotoran secara lebih efisien. Limau bertindak sebagai pencuci darah dan agen pembersih. Mengambil jus limau boleh menyembuhkan SEMBELIT. Bukan itu saja, jus limau juga berfungsi sebagai tonik hati dan membantu anda mencerna makanan dengan membantu hati menghasilkan lebih hempedu.

2. PERAWATAN KULIT

Limau dapat menjadi ubat antiseptik semulajadi, yang bertugas untuk menyembuhkan masalah berkaitan kulit. Pengambilan air limau setiap hari dapat memberikan perubahan besar pada kulit kerana ia berfungsi sebagai ubat anti-penuaan dan menghilangkan kedutan. Parut luka terbakar akan pudar dengan pantas jika ditempelkan limau padanya.

3. RAWATAN GIGI

Tahukah anda air limau mempunyai fungsi penting dalam perawatan gigi? Ya, jus dalam perawatan gigi membantu menyingkirkan rasa sakit, cara ini juga mencegah bau busuk dan masalah lain yang berkaitan dengan gusi.

4. SEMBUHKAN JANGKITAN PADA TEKAK

Limau juga ialah buah yang sangat baik untuk membantu dalam memerangi masalah berkaitan dengan infeksi tekak, sakit tekak dan tonsilitis akibat bakteria. Untuk mengatasinya anda boleh berkumur-kumur dengan menggunakan setengah gelas jus limau.

5. MENGAWAL TEKANAN DARAH TINGGI
Air limau bekerja baik, ramuan ajaib khususnya bagi individu yang memiliki masalah jantung, kerana kandungan kalium yang tinggi di dalamnya. Diet tinggi kalium juga dipercayai dapat membamtu mengawal tekanan darah tinggi, pening, mual, merehatkan fikiran, mengurangkan stress metal secara depresi.

6. MENURUNKAN BERAT BADAN

Rutin meminum air limau membuka jalan untuk menurunkan berat badan lebih cepat. Kesan yang sama boleh didapati apabila jus limau dicampurkan dengan air suam bersama madu.

7. MEMBANTU MENYEMBUHKAN GANGGUAN NAFAS

Jus limau membantu dalam menyembuhkan masalah pernafasan, terutamanya pada individu yang menderita asma.

8. MENGUBATI REUMATIK

Limau memiliki sidat deuratik sehingga dapat membantu mengubati reumatik serta radang sendi dengan cara mengeluarkan racun, bakteria dalam tubuh.

9. MERENDAHKAN SUHU BADAN DAN SELSEMA

Jus limau dapat mengubati seseorang yang menderita flu atau demam dengan meningkatkan daya perpeluhan.

10. PEMBERSIH DARAH

Penyakit-penyakit seperti kolera atau malaria, dapat diubati dengan air limau keranan ia mempunyai sifat pembersih darah.


Memang Hisyam Hamid Ni Bapa Yang Sporting! Layan Je Kerenah Anak Walaupun Tak Fanam

Anak-anaknya sentiasa ingin dimanja dan mahu diberi perhatian oleh ibu bapanya. Walaupun, sibuk dengan pelbagai urusan usah abaikan masa me time bersama anak.

Bagi pelakon terkenal, Hisyam Hamid, melayani gelagat anak adalah suatu perkara yang ibu bapa harus lakukan agar memberi impak kegembiraan dan semangar kepada anak.

Telah memuat naik video yang memaparkan gelagat anaknya melalui instagramnya. Hubungan anak beranak ini kelihatan begitu mesra.

“Tak faham tak apa, yang penting action tu buat anak gembira dan bagi semangat.”

Dalam pada itu, netizen bersetuju dengan pandangan pelakon ini. Malah ada yang melakukan perkara yang sama sepertinya.

Semua ibu bapa macam tu

Layan je kerenah anak, walaupun tak faham

Sumber : Instagram Hisyam Hamid


Nak Keberkatan Hidup, Ikut Saranan Ustaz Don Ini. Nombor 1 Dan 3 Cukup Mudah!

Memperoleh rezeki melimpah ruah namun tidak berkat, tidak ada maknanya. Walaupun kita memiliki harta yang yang banyak, kehidupan yang mewah namun hati tidak tenang dan bahagia, ini menunjukkan kepada kehidupan yang tidak diberkati. Ibarat istana kosong tanpa berpenghuni.

Berikut petikan dari tazkirah Ustaz Don Daniyal. Mari fikir-fikirkan.

“Bukan hanya daging babi, haiwan tak disembelih, atau pun arak sahaja yang kita perlu jaga sangat-sangat supaya tidak masuk ke dalam perut. Ada lagi sumber yang lain kita perlu elak dicampurkan dengan darah daging.

Nasi yang dimakan memang halal, tetapi kalau dibeli dengan gaji yang ditipu pun ragu statusnya. Jadi ragu disebabkan semasa waktu kerja, guna talian internet ofis berjam-jam melayan Facebook peribadi, lepak-lepak di kantin, kafeteria, ataupun konon keluar jumpa klien tetapi sebenarnya klien untuk bisnes sendiri. Ataupun pergi rumah kawan untuk dengar gosip terbaru.

Makan ayam goreng yang JAKIM sahkan halal, tetapi dibeli guna wang claim yang diada-adakan. Claim hotel, tetapi sebenarnya menginap percuma di rumah saudara-mara. Minta pemandu teksi keluarkan resit palsu. Claim mileage ke lokasi meeting, tetapi melencong membeli belah sebelum pulang ke ofis.

Sengaja lengah kerja waktu pejabat kerana mahu claim overtime. Ambil kertas A4, sampul surat, selotep, guna mesin fotostat pejabat untuk urusan bisnes online milik sendiri. Kadang-kadang, badan asyik sakit-sakit, duit asyik tak cukup, masalah bertimpa-timpa, bukan sebab Tuhan tak sayang. Bukan sebab orang aniaya. Bukan sebab santau atau kerja jin. Tetapi puncanya daripada diri sendiri yang tak mengawal hati.

Fikir dalam-dalam. Apabila musibah; tidak perlu tuding jari, ataupun bertanggungjawab atas perilaku sendiri”.

*KEBERKATAN YANG DICARI*

*5 cara untuk mendapat pahala setelah mati:*

1. Beli Al – Quran kepada seseorang, setiap kali dia membacanya kamu akan menerima pahala.

2. Sedekah kerusi roda kepada hospital, setiap kali orang sakit menggunakannya nescaya kamu akan mendapat pahala.

3. Turut serta dalam pembinaan masjid.

4. Meletak watercooler di tempat awam.

5. Menanam pokok. Kamu menerima pahala sekiranya ada manusia ataupun binatang berteduh di bawahnya atau makan darinya.

Sumber: Mohd Zamri (facebook)


Saintis Ni Dedah Cara Terbaik Makan Petai Agar Bermanfaat Untuk Kesihatan. Barulah Sekeluarga Lebih Sihat!

Melalui penerangan yang diberikan oleh Dr Suri Roowi berkenaan petai ini cukup mengujakan dan manfaat ini turut dikongsikan oleh Dr Zubaidi Hj Ahmad di akaun fbnya.

Siapa sangka ‘mutiara’ hijau ini adalah makanan  bersifat anti diabetis (anti kencing manis) dan bahan faitosterol yang ada di dalam petai juga bersifat anti kolesterol.

Ingin mengetahui lebihlanjut, jom kita semak perkongsian bermanfaat ini satu persatu.

PETAI REBUS MEMANG TERBAIK. BERSEDERHANALAH.

Kandungan faitosterol di dalam petai bersifat anti diabetis dan anti kolestrol

Dr Suri Roowi merupakan Timbalan Pengarah Program Perekaan Makanan, Pusat Penyelidikan Sains Teknologi Pemakanan, Institut Penyelidikan dan Kemajuan Pertanian Malaysia (MARDI) yang mempunyai pengalaman luas dalam bidang penyelidikan makan kesihatan ini sudi untuk berkongsi dengan kita semua mengenai kebaikkan yang terkandung di dalam petai.

Petai adalah tumbuhan jenis saka atau nama saintifiknya dikenali sebagai Parkia Speciosa yang tumbuh di dalam hutan atau ditanam secara komersial. Buah petai enak di jadikan ulaman dan dimasak sambal tumis bersama udang.

Petai adalah antara makanan bersifat anti diabetis (anti kencing manis) kerana terdapat bahan faitosterol di dalamnya. Kulit petai pula lebih tinggi kandungan faitosterol berbanding bijinya. Selain bersifat (anti kencing manis), bahan faitosterol dalam petai juga bersifat anti kolesterol.

Petai menghasilkan bau yang busuk. Bau petai mungkin dapat dikurangkan dengan meminum susu selepas anda menikmati petai tersebut. Ini disebabkan bahan polisulfide (bahan berbau) pada petai itu akan diikat dengan protein susu tersebut dan akan keluar bersama menjadi najis.

Dalam petai juga terdapat asid djenkolic dan petai tidak boleh dimakan banyak. Salah satu cara yang mungkin boleh digunakan untuk mengurangkan asid djenkolic adalah dengan merebus petai tersebut terlebih dahulu sebelum dimakan. Wallahua’lam , Selamat mencuba.

Dr Suri Roowi
Timb. Pengarah Perekaan Mkn (Mkn Kesihatan)
Pakar Antioksidan

Tidak dinafikan juga, bagi peminat petai selain dimakan segar petai ini juga sering dibuat jeruk untuk memastikan boleh dimakan pada bila-masa masa.  Katanya, petai ini sebagai pembuka selera.

Untuk itu, disertakan bersama resipi untuk membuat jeruk petai yang dikongsikan oleh Mariana. Semoga bermanfaat.

CARA BUAT PETAI JERUK
1. Petai tu rebus dulu. Rebus sekali dengan kulit-kulitnya.

2. Bila nampak kulit macam sudah kekuningan,  tutup api dan toskan airnya.

3. Bila sudah sejuk, baru picit amik biji petai tu.

4. Sediakan balang dan letakkan petai,air panas suam,garam kasar dan cuka.

5. Siap

Sumber : Mariana Abd Majid Via MAHN


Urang Aring Tumbuh Melata, Gunakannya Nak Lebatkan Rambut. Wanita Ni Kongsi Petuanya!

Rasanya kita sering mendengar iklan syampo yang mewar-warkan kebaikan kandungan bahan yang diformulasikan menggunakan urang aring untuk tujuan mendapatkan rambut yang hitam dan sihat.

Pun begitu, mungkin ada yang belum mengenali urang aring itu sendiri. Sedangkan herba ini sebenarnya mudah untuk didapati dan bolehlah digunakan untuk tujuan penjagaan rambut.

Nak tahu bagaimana rupanya dan cara penyediaan bahan untuk perawatan rambut menggunakan urang aring ini, jom semak perkongsian daripada  Yuziyana Yusop ini.

Ini perkongsiannya.

Urang Aring jumpa kat taman masa dok exercise. Banyak tumbuh melata umpama rumput.Ancle cina tu tegur masa saya terbongkok-bongkok  ambil gambar.

“Lu ambil gambar rumput buat apa?”
“Ini pokok herba uncle. Namanya Urang Aring.

“Bolehguna untuk hitamkan rambut dan lebatkan rambut. Uncle ramas saja pokok ni dalam air,nanti air tukar warna hitam.Tapi ini herba bukan macam dye rambut tau.Mau guna banyak kali baru nampak kesan”

“Oo..wa tak tau.Baguih lu kasi wa tau..tq tq”

Rasa happy kalau dapat bagitau kat orang yang tak pernah tau ni..hehe..kepuasan.

Ini pula beberapa komen yang diberikan warganet, nyata ada yang mengetahuinya dan tidak kurang ramai yang tidak mengenali pokok Urang Aring ini.

“Utk menyejukkan kepanasan dalam kepala..saya kalau kepala panas. Asyik mengantuk 24 jam..jelum daun ni..ok”- Nor Laila

”Ooo.. saya pun baru tahu… nama urang aring tu biasa dengar tapi pokoknya tak pernah tengok..”-Baya Rashid

“Laa…rumput ni ke yang namanya urang aring? Biasa jumpa..tapi tu la..ingatkan pokok urang aring berbatang macam pokok kayu..tq Zie berkongsi ilmu..”-Sufiyawati Subaji


Nak Anak Cintakan Al-Quran, Ikuti Tip Manfaat Ibu Ini.

Pastinya setiap ibubapa mahu mendidik anak pandai membaca Al Qur’an. Jika anak belum boleh membaca Al-Quran dengan baik, tentu ia membimbangkan. Agar anak lebih bermotivasi untuk membaca dan menghafal Al-Quran boleh lihat perkongsian oleh seorang ibu ini.

IKUTI PERKONGSIAN INI.

Saya dah lama sedar, jika kita selalu latih anak untuk baca AlQuran setiap kali bila disuruh atau dijanji dengan reward

sebenarnya tak akan berjaya membentuk habit membaca AlQuran. Jujurnya, anak sy juga sy ‘besarkan’ begini pada awalnya. walaupun dia mampu menghafaz hingga 5 Juz ada usia 5 tahun. tetapi itu hasil selalu ‘disuruh’ dan diupah ‘reward’ . saya selalu buntu bila fikirkan nanti dah besar macam mana nak ‘lekatkan’ hati anak dengan AlQuran

Syukur Allah timbulkan kesedaran dalam hati sy awal. Tak jemu sy berdoa setiap masa supaya diberi petunjuk jalan kaedah yg tepat lahirkan anak CINTA Al Quran

Alhamdulillah kini pada usianya hampir menginjak 7 tahun sy nampak perbezaan besar dalam ‘attitude baca AlQuran anak’

Hingga beberapa kali keluar dari mulut anak . “Mak, I can’t stop baca AlQuran, dah ketagih ni…”

lalu dia baca dalam suaranya yang paling merdu dan dalam diam air mata saya mengalir

Allah, tidak dapat sy gambarkan perasaan sy ..bahagia yang amat

Rupanya Allah menegur saya..saya dulu perlu berubah..

Beberapa perubahan yang saya buat sebelum sy dapat nampak ‘perubahan’ dalam diri anak:

1) Saya berhenti MENYURUH

saya mula lazimi semula Al Quran..jika sebelum ni kadang2 saja baca AlQuran..kini sy peruntukkan wajib setiap hari ada slot sy sendiri baca AlQuran..antara maghrib ke Isya’ sy akan tangguhkan semua agenda shopping beli barang dapur dan sebaginya..pastikan diri sy duduk mengulang AlQuran..

saya mula nampak perubahan anak pada masa ni..mulanya dia hanya tengok dengan ekor mata,

hari seterusnya bila sy konsisten mengulang AlQuran, dia mula bawa rehal dan Al Quran dan dia mengulang surah-surah juzuk yg dah dihafaz

saya tak perlu ‘SURUH’ lagi dan ia berlangsung setiap hari

2) KAMI BACA BERGILIR AYAT AL QURAN

Setiap hari Jumaat wajib kami buat Halaqah, duduk dalam bulatan..baca Surah Al kahfi bergilir-gilir

Maklumlah Surah Al Kahfi kan panjang, cara untuk mudahkan anak mengulang surah ni ialah secara bergilir-gilir

Alhamdulillah, dapatlah baca bersama seluruh Al Kahfi

3) TADABBUR TERJEMAHAN AL QURAN

saya mula bertadabbur terjemahan AlQuran..lalu sy bercerita pada anak terjemahan surah..datang pula minat anak untuk bertadabbur bersama

kemudian kami tadabbur makna ayat-ayat yang anak dah hafaz

saya nampak sinar dimata anak bila dia mula tahu makna-makna ayat yg dia hafaz sebelum ni

MasyaAllah, indah bercinta dengan AlQuran

4) CUBA HAFAZ SAMA-SAMA

Jika sebelum ni selalu sy minta anak menghafaz sendiri

terbaru ni sy cuba menghafaz sama-sama Surah Al Dzariyat

baru sy tahu susahnya menghafaz dan faham apa yang anak lalui

letak diri kita juga dalam kasut anak untuk faham peritnya dia berusaha menghafaz

5) PUJI ANAK DEPAN SUAMI

bila nampak anak sy mula nak baca AlQuran tanpa disuruh, sy bercerita perihal anak pada suami

biasanya akan bertambah merdu bacaannya mungkin sebab sangat gembira

Seriously sy dan berhenti semua reward dan tutup mulut dari suruh anak mengulang Al Quran

Saya nampak yang kita dulu perlu JATUH CINTA dengan AlQuran,

baru mampu nak lahirkan anak PENCINTA AL QURAN

Ibu bapa perlu rasa RISAU bila selalu janji rewards untuk anak baca AlQuran

Segera TAKE ACTIONS dan berubah

sama-sama kita lahirkan keluarga cinta AlQuran


Selagi Namanya Lelaki, Takkan Boleh Lari Daripada Kena Bertanggungjawab. Deep Perkongsian Ni!

Memikul amanah sebagai seorang lelaki pastinya tanggungjawab yang digalas bukanlah mudah untuk dilunaskan.

Ini dijelaskan lagi melalui perkongsian daripada saudara Firdaus Shakirin ini.

Selagi namanya lelaki, selagi itulah takkan boleh lari daripada kena bertanggungjawab…

Ketika menjadi anak, tanggungjawab terhadap ibubapa…

Ketika menjadi suami, tanggungjawab terhadap isteri…

Ketika menjadi ayah, tanggungjawab terhadap anak2…

Kalau tak boleh bertanggungjawab ke atas mereka yang menjadi kewajipan kita, yang berada dibawah tanggungan kita, maka apa yang kita perlu jadi?

Jangan hidup sekadar untuk hidup kerana monyet di hutan juga hidup…

Fitrah kejadian lelaki itu adalah untuk menjadi ketua, menjadi pemimpin dan pembimbing kerana Allah s.w.t menciptakan kaum adam dengan kelebihan yang tidak ada pada kaum hawa…

Ibubapa, isteri dan anak2 ini amanah Allah s.w.t…

Bagi mereka yang beriman, mereka akan sedar akan apa yg Allah s.w.t amanahkan kepadanya…dia akan melaksanakan tanggungjawab yang diamanahkan itu dengan sebaiknya kerana dia takut dengan balasan dari Allah s.w.t jika dia gagal menyempurnakan amanah yang diberikan…

Tidak akan sempurna iman kita selagi mana kita tidak menyempurnakan hak2 ke atas mereka yang menjadi tanggungjawab kita…


“Diserang Sawan 9 Kali Sehari.” Anak Hidap Sawan Saraf, Ibu Jual Tauhu Begedil & Barangan Terbuang Lepas Dibuang Kerja

Sebak di hati seorang ibu hanya Tuhan yang tahu tatkala melihat anak yang masih kecil menderita sedemikian rupa. Tiada daya untuk dirinya sebagai ibu melindungi, jika diri boleh ditukar ganti pasti dia mahu penyakit itu terkena padanya dan bukan anak kecilnya.

Lebih memilukan saat tiub dimasukkan melalui rongga hidung terus ke usus menyebabkan kanak-kanak berusia dua tahun ini tidak punya daya untuk menangis lagi dan hanya terbaring sepanjang masa.

Diserang sawan 7 hingga 9 kali sehari

Nur Iman Fitriah Abdullah disahkan menghidap penyakit sawan saraf yang menyebabkan dia diserang sawan antara 7 hingga 9 kali sehari dan perlu bergantung hidup dengan mesin bantuan oksigen.

Malah, kanak-kanak ini pernah koma selama dua minggu gara-gara tidak mendapat oksigen yang cukup, selain ruang pada mulutnya yang tertutup memerlukan dia makan dan minum melalui ‘feeding tube’ yang disalurkan melalui hidung ke ususnya.

Disebabkan itu, ibunya, Nurul Ashafiqah Azlan, 23, dan bapanya, Azhar Ali, 36, terpaksa berulang-alik ke hospital setiap minggu bagi mendapatkan rawatan dan memenuhi temujanji dengan pelbagai pakar bagi mengubati Nur Iman Fitriah.

Dibuang kerja sering ambil cuti kecemasan

Memburukkan lagi keadaan, Nurul Ashafiqah dan Azhar dibuang kerja pada pertengahan tahun lalu memandangkan kedua-duanya terlalu banyak cuti kecemasan untuk menguruskan Nur Iman Fitriah.

Nurul Ashafiqah berkata, anaknya mula mengalami penyakit sawan kronik sejak berusia tiga bulan yang mana anak sulung daripada dua beradik itu kerap mengalami kekejangan selain muka akan kebiruan.

“Dengan pendapatan sebagai pekerja sebuah kedai serbaneka sebelum ini kami berusaha untuk mendapatkan rawatan Nur Iman. Namun, kami berdua dibuang kerja kerana selalu cuti kecemasan bagi menguruskannya.

“Bagi menampung perbelanjaan hidup dan membayar kos rawatan Nur Iman, kami menjual tauhu begedil dan popia. Namun, untuk permulaan kami tidak mempunyai modal.

“Saya dan suami mengutip tin, kotak dan pelbagai barang terbuang yang boleh dijual untuk dijadikan modal perniagaan sebelum berjaya memulakan perniagaan makanan berkenaan yang mampu memperolehi pulangan antara RM500 hingga RM900 sebulan,” katanya ketika ditemui.

Perlukan susu khas

Nurul Ashafiqah berkata, bagaimanapun pendapatan itu tidak mencukupi untuk perbelanjaan harian dan kos merawat Nur Iman memandangkan anaknya itu perlu minum susu khas yang memerlukan kos sebanyak kira-kira RM500 sebulan.

“Nur Iman tidak boleh makan dan minum kerana rongga mulutnya tertutup. Dia makan dan minum melalui tiub yang disalurkan melalui hidung, selain perlu minum susu khas.

“Dia hanya mampu terbaring sepanjang masa dan tidak boleh bercakap seperti kanak-kanak lain, malah tidak lagi menangis ketika memasukkan tiub melalui hidung selain dia kini tidak boleh melihat kerana mengalami rabun kronik.

“Setiap bulan kami juga perlu membelikan tiub yang berharga RM100 selain perlu menanggung kos pengangkutan ulang-alik ke hospital memandangkan suami hanya memiliki motosikal.

“Ketika ini sewa rumah kami juga sudah tertunggak sejak kira-kira setahun lalu,” katanya yang tinggal di Pangsapuri Seri Perdana, Paroi di Seremban.

Terima tempahan tauhu begedil

Menurut Nurul Ashafiqah, dia ada menerima tempahan tauhu begedil daripada tiga kedai, namun tidak boleh membuat makanan itu dalam kuantiti banyak kerana peti sejuk bekunya yang bersaiz kecil.

“Saya berharap ada pihak atau agensi yang mahu membantu kami untuk menyumbang sama ada dari segi kewangan atau barangan seperti peti sejuk beku yang lebih besar bagi melebarkan perniagaan kami,” katanya.

Orang ramai atau pihak tertentu yang mahu menyumbang boleh menyalurkannya ke akaun BSN Nurul Ashafiqah 0511241000206952 atau boleh menghubunginya di talian 0176796954.


Pengakhiran Yang Dicemburui, Lelaki Meninggal Dunia Ketika Solat Dhuha.

Allah anugerahkan dengan kematian yang sangat dicemburui oleh sekalian mahkluk di dunia ini.

Tidak ada anugerah yang lebih indah daripada dikurniakan pengakhiran (kematian) yang baik.

Arwah dalam pakaian jubah putih. Ketika sedang sujud. Saat solat sunat Dhuha.

Aktiif kebajikan

Difahamkan, arwah yang aktif dengan kerja kebajikan mendapat cuti sakit selepas mengalami demam sejak beberapa hari lalu.

Ketua Polis Daerah Sentul Asisten Komisioner Beh Eng Lai berkata, polis menerima laporan daripada rakan mangsa yang ke rumahnya untuk menghantar makanan.

Menurutnya, rakan arwah cuba beberapa kali memanggilnya namun tidak dijawab,akhirnya  meminta bantuan jiran untuk masuk ke dalam rumah.

Bagaimana pun setelah memasuki ke dalam rumah didapati mangsa sudah tidak sedarkan diri dalam biliknya dalam keadaan bersujud dan memakai jubah putih.

Jenazah Allahyarham Shukri Sulaiman kemudiannya dibawa ke Hospital Kuala Lumpur (HKL) dan proses bedah siasat.

Keluarga: Moga kisah ini kita akan lebih muhasabah diri untuk hari yang mendatang.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ini Cara Mudah Bantu Kulit Muka Bersih & Gebu, Nombor 3 Tu Paling Senang Nak Buat!

Menjaga muka saban hari perlukan usaha yang bukan sedikit. Namun tidak perlulah berbelanja mahal untuk pastikan kulit wajah sentiasa cantik, bersih dan gebu.

Mungkin jika anda punya bajet yang lebih tidak salah mencuba produk berjenama mahal dan diyakini. Namun tiada salahnya jika anda mencuba cara alami dengan menggunakan bahan-bahan sedia ada sahaja. Lebih senang, cepat dan tidak perlukan sebarang kos.

Malah cara ini juga lebih selamat dan diyakini. Jom cuba semua langkah ini.

Skrub Beras
Ya anda harus melakukan urutan skrub pada wajah. Paling tidak sebulan sekali. Skrub beras antara yang sangat disyorkan buat semua wanita. Skrub ini bukan hanya menanggalkan sel kulit mati bahkan melembut dan membersihkan kulit wajah. Rajinkanlah diri untuk mengisar beras yang dicampur dengan sedikit yogut asli. Sapukan pada wajah dan biarkan kering. Kemudian sentallah kulit hingga bersih. Kena buat!

Minum Minyak Kelapa Dara
Mengamalkan minum minyak kelapa dara antara yang patut anda lakukan. Amalan ini sebenarnya bukan hanya sihat untuk dalaman tetapi cukup baik untuk kulit luaran. Ia merawat sel kulit serta merawat masalah kulit kering. Tambahkan minyak sebagai diet harian dan lihat hasilnya.

Ratakan Ais Batu
Ini paling senang malah langsung tak perlukan kos. Percuma! Jangan bagi alasan sukar atau malas hendak lakukannya. Ambil ketulan ais dan ratakan pada seluruh wajah. Proses ini meningkatkan peredaran darah pada wajah dan hasilnya kulit lebih lembut dan cantik. Malah ia juga mengetatkan liang pori dan membantu merawat jerawat. Hebat!

Mist Air Semulajadi
Semburan air semulajadi buat wajah anda kekal lembap dan bersinar. Ketika waktu kering, semburkan sedikit mist ini ke wajah. Mencuba produk air semulajadi atau organik antara yang disarankan. Jika perlu, gunakan air teh hijau dan semburkan ke wajah.

Jangan Lupa Detoks
Jangan pula lupa detoks dengan air lemon. Detoks air lemon pada waktu pagi akan memberi keajaiban kerana ia membersihkan perut anda dan perut yang bersih. Malah kulit juga lebih bersih dan sihat. Perah satu biji lemon ke dalam satu gelas air suam dan minum setiap hari. Mahu lebih sedap dan berkhasiat, tambahkan sedikit madu.


Suami Buat Kejutan Guna Air Fryer Hingga Isteri Mengalir Air Mata. Tapi Respon Netizen Memang Sweet!

Apabila sudah lama berkahwin kadang kala perlu ada kejutan agar suami isteri yang kekal bahagia, kasih mengasihi dan sayang menyayangi hingga ke hujung nyawa.

Jadi, untuk memastikan hubungan suami isteri kekal mewangi selamanya adalah lebih baik sekiranya pasangan sering melakukan “surprise” atau dengan kata lainnya “kejutan” terutamanya pada hari-hari istimewanya.

Tidak perlu hadiah mahal atau sebaliknya, apa yang pasti, ia adalah untuk menghargai pasangan.

Begitulah yang dilakukan oleh seorang suami kepada isterinya. Bukan nilai hadiah itu yang ingin ditonjolkan, tetapi kasih sayang seorang suami yang ingin melihat isterinya bahagia. Bagi isteri pula, apa sahaja hadiah yang diberi, kejutan istimewa itu sudah cukup memberikan kebahagiaan buat dirinya. Boleh mengalir air mata lah!

Ikuti perkongsian ini.

Dah 3 bulan tak guna. hari ni baru nak guna tengok2 ada surprise dari encin husb allahu 😭. tanya dia bila lagi letak rupa nya dah dua bulan dia letak dalam tu dia tunggu sampai saya buka..

TAPI INI RESPON NETIZEN. SWEET!

Ter ‘tag’ suami!

Sweet!

Apa yang pasti, kejutan itu tidak semestinya barang berharga tinggi, asalkan ada kejutan yang sweet untuk isteri.

Kredit: Aien Suraya


Ayah Ambil Berat Tentang Anak Berbeza Caranya Dari Seorang Ibu!

Ibu ayah merupakan insan yang paling mulia dan berjasa dalam kehidupan seorang anak. Belaian kasih sayang dan perhatian yang diberikan kepada anak-anak tidak pernah pudar dalam hidup mereka.

Pun begitu, sama ada sedar atau tidak setiap kasih sayang dan keprihatinan yang ditunjukan oleh seorang ibu dan ayah seringkali berbeza caranya. Sebagai anak, kita juga perlu tahu untuk memahami cara mereka menyayangi anak-anak.

Ini turut dijelaskan melalui perkongsian daripada Imam Muda Hassan dan semoga bermanfaat.

Golongan Ayah Selalu Ambil Berat Pasal Anak Secara Diam-Diam

Jika nak dibandingkan antara mak dan ayah, anak-anak biasanya akan lebih rapat dengan mak berbanding ayah. Ya lah, sebab mak yang mengandungkan, melahirkan, menyusukan, mengasuh, merawat, memujuk, memasak, dan macam-macam lagi.

Dalam hadith pun memang ibu darjatnya lebih tinggi daripada ayah. Tapi ianya tidak menafikan kewajiban anak terhadap ayah, wajib menghormatinya sebagaimana hormatnya kita pada mak.

Cuma, ramai anak-anak yang tak perasan sebenarnya ayah selalu ambil berat pasal anak-anak dalam diam. Waktu anak-anak sedang tidur, ayah akan tanya hal ehwal anak-anak dengan mak.

Dia tanya duit belanja, macamana hal sekolahnya, kesihatan anak dan kerenah seharian anak-anak di rumah. Itu menunjukkan yang dia sangat mengambil berat tentang anak-anaknya.

Ayah kadang-kadang dia tak tanya direct dengan anak, bukan sebab ayah tak ambil berat, tapi sebab dia lelaki, tak banyak ayat yang boleh dia karang macam mak.

Cuba call ayah, kadang-kadang anak tanya soalan, dia jawab sepatah. Lepas tu masing-masing mati akal tak tahu nak cakap apa dah. Last-last, ayah pass handphone kat mak. Panjang pula ceritanya bila bercakap dengan mak, habis 1 story, tambah story baru lagi. Lepas habis bersembang, ayah akan tanya dekat mak semula apa cerita anaknya, dia nak tau sebab dia sayang anaknya.

Jadi, anak-anak kena faham, ayah sebenarnya memang ambil berat dan sayangkan kita anak-anaknya, cuma cara dia present kan sayangnya tak sama macam mak kita.

Teman pun suami merangkap ayah. Harap anak-anak teman dah besar nanti fahamlah kalau-kalau abinya tak banyak soalan nak tanya macam uminya.


Shaharul Ridzwan Mandikan Anak Di Sinki Buat Netizen Ketawa

Tentu setiap ibu ayah ada momen manis menjaga anak ketika kecil. Begitu juga dengan pelakon Shahrul Ridzwan.

Baru-baru ni beliau telah berkongsi gambar di instagramnya, ketika memandikan anaknya di sinki. Gelagatnya pelakon ini telah buat netizen ketawa.

Hanya kapsyen ringkas, peminatnya memberikan komen yang mencuit hati.

Bia betik!

Memang senang pun

Nanti nak try ke anak


Kecilkan Fokus Untuk Keluarga Lebih Bahagia

Apabila membina rumahtangga, sudah tentu tidak akan terlepas mengalami pelbagai masalah. Onak duri yang mendatang kadang buat diri rasa down.

Namun, jika kita abaikan masalah yang mendatang, tapi fokus kepada untuk membahagiakan keluarga pasti ia memberi sinar.

IKUTI PERKONGSIAN INI

Apabila masalah melanda dan keadaan menjadi tertekan. Kecilkan fokus.

Anda ada masalah dengan keluarga, adik beradik bergaduh sesama sendiri, ibu dan bapa bertelagah dan tidak sehaluan.

Ada yang mentuanya tidak suka. Di awal perkahwinan sudah memaklumkan yang anda bukan menantu pilihan.

Ipar-duai pula jenis mengata. Apa sahaja yang anda buat, semuanya tak kena. Sering dihasut orang lain supaya membencikan anda.

Ada pula yang jiran tetangga tidak henti-henti berdengki. Sentiasa ada mata tajam memerhati setiap gerak geri dan mengumpat dan mencaci apa sahaja yang anda lakukan.

Kawan-kawan ada agendanya tersendiri. Sehinggakan ada yang bertepuk tangan apabila anda dilanda masalah.

Jika anda sedang lalui salah satu atau semua perkara di atas, nasihat saya ialah, kecilkan skop dan fokus hanya pada keluarga anda. Sama ada suami atau isteri dan, atau anak-anak.

Pedulikan semua benda yang bermasalah. Biarkan mereka mengata, biarkan mereka mengeji, biarkan mereka membenci.

Fokuskan segala tenaga anda untuk menggembirakan keluarga sendiri.

Bukan orang luar itu yang akan bersama anda tatkala susah. Bukan mereka yang akan menghulurkan tangan di saat anda kelemasan.

Bukan bermaksud memutuskan hubungan, tetapi setiap masalah yang berlaku, jangan penatkan diri cuba mengubah apa yang kita tidak boleh ubah, tetapi fokuslah pada apa yang boleh menggembirakan kita, iaitu keluarga sendiri.

Dengan cara ini, anda akan tidak kelesuan melawan hinaan atau masalah orang, tetapi anda sentiasa bertenaga kerana anda gembira di dalam bulatan kegembiraan kecil anda. Pilih siapa yang layak untuk berada di dalam bulatan itu dan hiduplah dengan gembira tanpa dipengaruhi anasir luar yang mendatangkan masalah.

Berkomunikasilah, selesaikanlah masalah di dalam bulatan itu dengan baik dan cepat. Lebih kecil bulatan itu, lebih mudah masalah dan ujian dapat dihadapi serta diselesaikan dengan baik.

Berhenti cuba mengubah apa yang tidak boleh diubah. Ada manusia memang tidak akan berubah walau apa juga yang kita buat atau cakap.

Kongsikan penulisan ini jika ianya bermanfaat.

Kredit: Akhtar Syamir


Adab Bertandang Bila Beranak Kecil, Elok Bawa Plastik! Ni Sebabnya, Mungkin Ada Terlepas Pandang.

Di antara kebiasaan yang sering dilakukan dalam masyarakat kita bila tibanya musim perayaan adalah budaya saling berkunjung antara satu sama lain.

Tujuannya satu, untuk mengeratkan lagi silaturahim. Atas sebab itu juga ada adab-adabnya yang perlu dijaga agar tidak pula menyinggung perasaan atau terasa sama ada bagi pihak tuan rumah mahu pun tetamu yang bertandang.

Contohnya sebagaimana perkongsian Ummi Zayd ini yang menyarankan untuk ibu yang ada anak kecil agar membawa plastik setiap kali bertandang ke rumah orang. Kenapa dan untuk apa ya?

Jom baca perkongsian ini untuk info bersama agar hal ini tidak terlepas pandang. Walau nampak remeh sahaja isunya namun kesannya besar.

Adab tetamu, tetamu yang tak diundang.

Ni pengalaman ummi Zayd sendiri. Masa tu umur Zayd baru 7 bulan lebih. Berkunjung ke rumah saudara yang takde anak kecik.

Ditakdirkan tengah rancak berbual dengan tuan rumah, Zayd buang air besar dan bau sangat tak best. Serius busuk sangat sampai ummi pun tak boleh tahan. ummi dah lupa zayd makan apa.

Ummi Zayd pun minta izin guna toilet dekat dapur untuk tukar pampers.

Bila dah siap tukar pampers, ummi zayd cari tong sampah. Bila nak buang pampers dalam tong sampah kat dapur, ummi jadi serba salah giler. Dalam tong yang terbuka ada sampah sisa makan dan beberapa plastik makanan.

Lama ummi termenung pandang tong sampah tu. Rasa malu dan bersalah sangat nak ‘tumpang’ tong sampah tuan rumah. Inikah adab tetamu? Nak tinggalkan ‘buah tangan’ dan bau yang tak best dekat tuan rumah yang hidang kita makanan best? Layan kita dengan sopan santun dan beradab?

Ummi tak jadi buang. ummi pun mintak plastik, bungkus pamper zayd dan buang otw balik rumah.

Lesson learnt untuk ummi, sejak dari peristiwa itu, ummi selalu bawak plastik diapers sendiri. Setiap kali tukar pampers, ummi akan bungkus siap-siap, ikat rapat-rapat untuk hilang rasa bersalah dan elakkan berbau.

Kita tak tahu, boleh jadi nampak remeh bagi kita, tapi boleh beri impak besar pada orang lain. Kita tak nak orang mengata buruk pasal kita. Ini bukan pasal betul atau salah.

Ini pasal adab dan tanggungjawab menghormati sesama saudara lain supaya kita tidak jadi tetamu yang tak diundang lagi.

Dekat Lazada pun ada jual diapers disposal plastic bag. Orang lain mungkin dah lama ada kesedaran, tapi ummi Zayd dapat kesedaran dari pengalaman. Ummi Zayd beli plastik yang murah harga tak sampai RM2. Kuantiti pun banyak dan jimat.

Semoga jadi pengajaran untuk parent lain.

Sekian, coretan ummi zayd.
Belajar dari anak pertama.


Anak Istimewa Masih Belum Bertutur Tapi Mampu Urus Diri. Edry KRU Bangga Pencapaian Emery!

Anggota kumpulan KRU, Edry Abdul Halim sudah hampir lima tahun bermastautin bersama isteri dan anak-anak di Manchester, United Kingdom (UK).

Memetik laporan Berita Harian, komposer popular ini berkongsi cerita anak istimewanya, Emery, 16, semakin menunjukkan perkembangan positif hari demi hari di sana.

Walaupun Emery masih belum bertutur, Edry dan isteri gembira melihat perkembangan anaknya itu.

“Sebaik berpindah ke Manchester, kami mula kurangkan jangkaan terhadap perkembangan Emery. Kami tidak lagi tunggu bila cikgu akan mengajar dia bercakap. Sebaliknya, kami terima seadanya keadaan anak kami.

“Lagipun, apa yang diajar sekolah di UK lebih kepada asas kehidupan seperti penggunaan tandas, keselamatan di dapur, melintas jalan dan lain-lain,” katanya.

Menurutnya, anak istimewanya itu sudah mula pandai menguruskan diri sendiri dan berkomunikasi menggunakan aplikasi jika mahukan sesuatu.

“Sebelum ini, Emery tidak suka berjalan. Sebaliknya, lebih suka duduk kereta sorong anak kecil, walaupun sudah besar.

“Tetapi sejak belajar di sini, dia sudah mula berjalan. Emery boleh menguruskan diri sendiri sedikit sebanyak.

“Itu sudah cukup membuatkan saya dan isteri gembira kerana kami mahu melihat dia pandai berdikari.

“Berikutan Emery belum boleh bercakap, kami berkomunikasi menggunakan aplikasi. Dia menaip apa yang dimahukan melalui aplikasi itu,” ujarnya.

Ditanya sama ada mereka akan terus menetap di UK, Edry dan isteri masih belum ada perancangan untuk kembali ke tanah air.

Malah, dia merasakan tidak salah menjadikan Manchester rumah kedua mereka dan tidak memaksa anak-anak jika mereka enggan pulang ke tanah air.

“Saya tidak nafikan hujan emas di negeri orang, hujan batu di negeri sendiri. Jadi, lebih baik di negeri sendiri. Perancangan untuk pulang ke Malaysia ada, tetapi bukan pada waktu terdekat kerana Emery masih belajar.

“Dua anak saya yang dewasa sudah bekerja dan belajar di kolej. Jika mereka ingin terus menetap di Manchester, saya tiada halangan kerana mereka sudah besar… Itu pilihan mereka,” katanya.

Selain Emery, Edry dan isterinya, Milia dikurniakan tiga lagi cahaya mata iaitu Emil, 23, Edylia, 20, dan Elya, 13.

Sumber: Berita Harian


Nak Beli Emas, Ada Caranya Bukan Main Pilih Saja, Ini 4 Kesilapan Yang Ramai Tak Tahu. Take Note Semua!

Sejak harga emas turun. ramai yang bercadang untuk membeli emas untuk simpanan. Namun harga emas walaupun turun harganya tetap mahal.

Bagi yang mempunyai lebihan wang, tak salah membuat keputusan menyimpan dalam bentuk emas.

Namun kena pastikan kewangan anda kukuh kerana untuk gandakan nilai emas mengambil masa agak lama.

Nak tahu caranya, ikuti panduan yang disediakan olehKelantan Gold Trade Sdn Bhd supaya tidak salah percaturan membeli emas.

4 Kesilapan membeli emas

1) Beli dan Tunggu Emas Naik untuk dijual dengan Nilai yang lebih tinggi.

Kesannya mereka akan rasa RUGI bila harga Emas Jatuh untuk jangka masa panjang.

Dan lebih RUGI lagi apabila mereka ambil tindakan untuk menjual kesemua EMAS mereka yang dibeli dengan harga yang tinggi.

2) Beli Emas sekadar untuk suka-suka.

Kebiasaannya, mereka yang membeli Emas sekadar untuk suka-suka tidak serius tentang pentingnya ilmu tentang EMAS.

Mereka mungkin tidak tahu bagaimana untuk Meng-FUNGSI-kan EMAS.

Ini akan menjadi masalah yang besar apabila mereka dalam keadaan terdesak untuk gunakan ‘wang tunai’ di saat memerlukan, mereka tidak tahu nk jual dimana? mereka tidak tahu bagaimana nak jual?

Manakala bagi yang mempunyai kewangan yang sudah cukup kukuh, mereka juga akan alami masalah besar apabila mereka merasakan EMAS tidak penting bagi mereka dan dirasakan ia hanyalah suatu bebanan untuk menyimpannya, lalu mereka jual tanpa berfikir panjang. Sedangkan EMAS adalah alat persedian sewaktu berlaku kegawatan Ekonomi, politik dan Kewangan..

3) Beli EMAS tapi untuk simpanan jangka masa pendek.

Ada orang beli EMAS, dan berhajat untuk menjualnya semula dalam tempoh beberapa bulan akan datang. Ia juga sangat merugikan jika menjualnya di saat nilai EMAS turun.

Tetapi dari sudut positif nya, ia berjaya mengawal wang simpanan yang ditukar dalam bentuk EMAS itu bertahan di dalam gengaman untuk beberapa tempoh tertentu, jika tidak ditukar mungkin wang simpanannya akan habis dalam tempoh yang lebih singkat akibat keborosan atau keterpaksaan untuk gunakan wang tunai.

4) Beli Emas bagi tujuan untuk pelaburan.

Persepsi ini amat salah, kerana Beli EMAS bukan lah satu pelaburan, tetapi Beli EMAS adalah sebagai simpanan. Keuntungan Beli EMAS, adalah dengan memiliki EMAS, semakin banyak EMAS yang disimpan, makin bertambah nilai EMAS dan juga kekayaan seseorang.

Perlu faham apa itu pelaburan, pelaburan adalah sesuatu bentuk untuk mendapat keuntungan melalui kebergantungan individu terhadap usaha orang lain/syarikat/persatuan.

Konsep asas kepada pelaburan adalah untung dan rugi. Bila kita melabur, yang pastinya kita akan ternantikan keuntungan, dan juga perlu berani untuk menangung risiko kerugian.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Beraya Lagi Bergaya Bila Emas Yang Dipakai Berkilau.  Ni Cara Nak Cucinya!

Jika ingin dihitung,  tinggal beberapa hari saja lagi kita akan menyambut hari raya.  Bagaimana dengan persiapan? Pastinya baju raya dan biskut sudah dibeli dari awal lagi.

Pun begitu suka diingatkan,  bagaimana pula dengan perhiasan diri seperti barang kemas?  Sudah terlihat berkilau atau pudar sahaja warnanya?

Tentu kita juga ingin terlihat berseri dan bergaya di hari raya.  Jadi cepat lakukan cara ini untuk kilatkan kembali barang kemas tu.  Mudah je caranya dan yang penting boleh buat sendiri. Tak perlulah nak hantar kedai.

Jom semak!

Wanita dan pemakaian barang kemas dilihat  memang begitu sinonim. Lantaran itu dalam memahami naluri wanita yang suka akan barang kemas, tidak hairanlah aksesori yang bernilai ini turut dijadikan antara hadiah yang istimewa oleh seorang suami untuk  menghargai isterinya yang tercinta.

Manakala daripada pihak isteri pula, sewajarnya kita kenalah tunjukkan rasa berterima kasih kepada suami dengan pemberian tersebut. Paling mudah, sentiasa pakai barang kemas yang telah dihadiahkannya itu.

Pun begitu, anda perlu tahu bila barang kemas ini sentiasa dipakai dan dijadikan basahan. Lama-kelamaan warnanya akan kelihatan kusam dan juga nampak kotor kesan daripada pelbagai sebab.

Umunya tahu, kalau ingin cuci barang kemas biasanya akan dihantar ke kedai emas. Pun begitu, ada cara termudah dan jimat untuk anda lakukan sendiri proses mencuci emas ini. Nak tahu lebih lanjut jom semak perkongsian daripada Maryam Empayar Gold.

[su_highlight background=”#eef0c9″ color=”#ecc71f”]Cuci Emas[/su_highlight]

Bahan-bahan:

Sabun pencuci pinggan

Berus gigi (baru)
Lemon (kalau takda pun takpa)

Langkah demi langkah :

Tadaaaa, hasilnya sangat nice. Barang kemas kembali berkilat macam baru beli.


“Anak  Saya Pergi Sekolah Sama Dengan Anak-Anak Awak. .Kalau Awak Antivaccine Sampai Memudaratkan Orang Lain. Saya Kisah!- Dr Halina

Sejak kebelakangan ini, isu pengambilan vaksin untuk kanak-kanak kembali tular.  Malah, satu pendebatan mengenai isu vaksin tersebut berlangsung di salutran TV Al Hijrah. Perdebatan tersebut mendapat perhatian daripada netizen.

Ramai yang bersetuju dengan hujah yang disampaikan Datuk Dr Musa selaku Pakar Perunding Pediatrik.

Pelbagai pandangan dan pendapat diberikan orang ramai tentang hal ini. Antara nya termasuklah Datin Dr Halina Mohd Yunos.

Menerusi laman instagramnya, Dr Halina berkongsi mengenai topik yang kini hangat diperkatakan.

Menurutnya, sebagai ibu bapa kita hendaklah memberikan yang terbaik untuk anak-anak. Salah satu cara adalah dengan memberikan vaksin untuk mengelakkan daripada jangkitan penyakit.

Namun, dengan adanya golongan yang menolak vaksin, anak-anak turut terdedah kepada pelbagai penyakit berbahaya.

“Kenapa saya tulis panjang lebar pasal vaksin ni.. sebab anak-anak saya pergi sekolah sama dengan anak-anak awak semua. Sebab anak-anak  kita semua berkawan, mungkin bukan sekarang… tapi suatu hari nanti  inshaAllah.

“Jadi, fikir-fikirkan lah.. kita hidup bermasyarakat. Islam ajar kita supaya hormat dan sayang jiran tetangga… jangan pentingkan diri sendiri…

Kalau awak rasa bumi ni flat… sukati lah.. tapi kalau awak antivaccine sampai memudaratkan orang lain.. saya kesah!,” tulis Dr Halina lagi.

Pandangan daripada isteri Angkasawan Negara ini juga dipersetujui oleh para netizen. tambahan pula kini terdapat pelbagai penyakit yang melibatkan kematian kanak-kanak disebabkan sikap degil dan pentingkan diri ibu bapa.


Nak Pokok Bunga Kertas Merimbun, Guna Nasihat Pakar Lanskap Ini.

Ramai yang inginkan  halaman penuh dengan bunga-bungaan kena rajin tanam pokok. Tapi kena ada ilmu. Bukan main terjah je nak tanam itu dan ini. Kesian pokok mati begitu aje.

Bagi nak berjinak-jinak nak tanam pokok bunga, Cita-cita nak cantikkan halaman rumah, apa salahnya belajar cara ni.

Menarik perkongsian daripada yang pakar, memang kena tahu. Nano Nursery ni ada caranya nak tanam pokok. Pilihan pokoknya adalah pokok bunga kertas. Nampak simple ajer, tapi nak buat pokok ini merimbun dan tumbuh dengan bunga yang lebat ada caranya.

Apa lagi ikut cara pakar ini.

“Saya tunjukan cara tanam bunga kertas yang rimbun boleh cuba kat rumah.”

Ikut gambar ini untuk rujukan

Wow mudah ajer. Yang penting kena rajin. Apa lagi, ilmu tanam pokok bunga kertas dah tahu. Jom kita tanam pokok minggu ni.

Selamat mencuba!


Konon Nak Tahan lama, Semua Benda Sumbat Dalam Peti Sejuk. Salah Tu! Nak Tahu, Ini Sebabnya

Jangan katakan orang, diri sendiri pun kadang makan tak habis ke, atau tak makan pun lagi tapi ada habit semua benda nak rasa tahan lama mesti letak dalam peti sejuk. Betul tak?

Tahu tak, sebenarnya tak semua makanan sesuatu diletakkan dalam peti sejuk! Biar betul???

Jenis makanan tidak boleh disimpan dalam peti ais

Tidak dinafikan, apabila ada makanan yang tidak habis atau berlebihan, sudah tentu anda akan berasa sayang untuk membuangnya. Apatah lagi jika ia dalam keadaan yang elok dan masih boleh dimakan. Maka penyelesaian yang mudah adalah dengan menyimpan di dalam peti ais atau peti sejuk (refrigerator / fridge). Sumbatlah segalanya dalam freezer tu.

Tetapi hakikatnya, tidak semua makanan sesuai atau boleh disimpan di dalam peti ais. Malahan ada makanan yang akan rosak jika dimasukkan di dalam peti sejuk. Jom kita ketahui jenis-jenis makanan tersebut:

Madu

Madu adalah antara makanan yang tidak sepatutnya diletakkan di dalam peti sejuk. Ini kerana dalam keadaan sejuk, madu akan bertukar menjadi butiran kristal dan keras seperti batu. Menyimpan madu di dalam peti sejuk juga akan menjejaskan kebaikan makanan yang kaya dengan khasiat ini.

Roti

Jika anda mungkin akan menghabiskan roti anda dalam tempoh masa beberapa hari, sebaiknya jangan disimpan di dalam freezer. Suhu yang sejuk akan menukar struktur roti dan menjejaskan rasanya.

Tetapi mungkin anda boleh menyimpannya jika anda akan menggunakannya lebih daripada seminggu dan jangan lupa untuk panaskannya di dalam toaster atau oven sebelum makan.

Tembikai

Ahhh…best-nya dapat makan buah tembikai yang sejuk. Tetapi buah tembikai seeloknya diletakkan dalam suhu bilik. Kenapa ya? Kerana terdapat penyelidikan yang mendapati antioksidan di dalam tembikai dapat dikekalkan apabila berada dalam suhu bilik berbanding suhu yang sejuk.

Pisang

Pisang yang disimpan di dalam peti sejuk akan menyebabkan perubahan pada kulitnya. Ia akan menjadi hitam dan ada masanya ia akan menjejaskan rasa buah ini.

Kacang

Suhu yang sejuk dapat mencegah minyak semula jadi yang terkandung dalam kacang menjadi tengik. Tetapi walau bagaimanapun, persekitaran yang sejuk boleh menjejaskan rasa kacang. Malahan kulit kacang juga boleh menyerap bau makanan lain yang disimpan di dalam fridge.

Sebaiknya, simpanlah kacang anda di dalam bekas kedap udara dan letakkan di pantri. Jika anda ada menyimpan kacang di dalam fridge anda, anda boleh toast kacang anda di atas pan sebelum menggunakannya.

Pastri

Pasti ada yang menyangka, cara terbaik untuk menyimpan lebihan pastri adalah di dalam peti ais. Walau bagaimanapun, cara terbaik adalah dengan menyimpan ia di dalam beg kertas dan disimpan di tempat bersuhu bilik biasa. Jika disimpan di dalam freezer ia akan menjejaskan tekstur dan menjadikan ia lembap. Sudah tentu ia jadi tidak sedap dimakan.

Sapuan roti

Sapuan pada roti sama ada coklat atau peanut butter, sebaiknya disimpan di luar peti ais. Ini kerana meletakkannya di dalam frigde akan membuatkan kedua sapuan roti ini menjadi keras dan sukar untuk disapu di atas roti. Cara terbaik adalah memastikan ia diletakkan pada ruang bersuhu bilik.

Konklusi
Bukan semua makanan sesuai untuk disumbat ke dalam peti ais. Namun, jika anda ingin menyimpan sesuatu makanan, pastikan ia dimasukkan ke dalam bekas bertutup atau sekurang-kurangnya, ia dibungkus dengan baik agar tidak menjejaskan makanan lain. Tetapi jangan pula dibiarkan sehingga berbulan-bulan dalam freezer tu ya!


Rupanya Ini Amalan Pasangan Dulu-Dulu Kekal Bahagia.

Setiap pasangan yang berkahwin pastinya mahu ikatan perkahwinan yang dibina sentiasa bahagia dan berkekalan hingga ke syurga.

Malah ada yang kekal hingga ke lanjut usia. Tentu ada rahsia bahagia yang ada untuk kita ketahui.

Sebagaimana perkongsian guru ini, Aminah Mat Yusoff berkongsi tip mengenai bahagia till jannah ini.

Amalan terbaik pasangan dulu-dulu yang kekal hingga hari tua.

Suka sangat bila terserempak dengan pasangan suami isteri yang dah pangkat atuk nenek tapi saling berpegangan tangan, ngeteh teh tarik sambil gelak ketawa, si suami pandang isteri macam orang tengah bercinta, isteri duduk rapat2 sambil bersihkan mulut suami yang comot.. Manisnya, orang yang melihat turut merasa bahagia.

Hanya Allah sahaja yang tahu apakah kurangnya pasangan suami isteri sekarang dengan pasangan dulu-dulu.

Cuba amalkan tip orang-orang lama ni, mudahan hubungan kita dengan pasangan tetap utuh dan teguh, sekalipun terpisah di dunia, bersatu semula di Syurga Allah.

1. Doa wajib untuk kekal bahagia dan manis sentiasa.

Surah al-Furqan, ayat 74

Maksudnya:

Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.

2. Doa ketika pasangan tengah marah, sejukkan hati dengan hembusan ayat ini.

Surah Al-Hasyr Ayat 21

Maksudnya:

Sekiranya Kami turunkan Al-Quran ini ke atas sebuah gunung, nescaya engkau melihat gunung itu khusyuk serta pecah-belah kerana takut kepada Allah. Dan (ingatlah), misal-misal perbandingan ini Kami kemukakan kepada umat manusia, supaya mereka memikirkannya.

3. Bila pasangan rasa jemu, hangatkan kembali kasih sayang dan rasa cinta dengan ayat di bawah.

Surah Al-Imran Ayat 31

Maksudnya:

Katakanlah (wahai Muhammad): Jika benar kamu mengasihi Allah maka ikutilah daku, nescaya Allah mengasihi kamu serta mengampunkan dosa-dosa kamu. Dan (ingatlah), Allah Maha Pengampun, lagi Maha Mengasihani.

4. Menepis godaan dari luar, ikat pasangan dengan ayat ini.

Surah Toha ayat 39

Maksudnya: “Letakkanlah anakmu di dalam peti, kemudian lepaskanlah peti itu ke laut, maka biarlah laut itu membawanya terdampar ke pantai, supaya dipungut oleh musuh-Ku dan musuhnya dan Aku telah tanamkan dari kemurahan-Ku perasaan kasih sayang orang terhadapmu dan supaya engkau dibela dan dipelihara dengan pengawasan-Ku.

5. Doa untuk jadikan suami lebih bertanggungjawab dan prihatin dengan keluarga.

“Ya Allah Ya Tuhanku, Yang Maha Penyayang. Jadikanlah suamiku sebagai pemimpin yang baik bagi diriku dan anak-anak kami. Jagalah suamiku di dalam mencari rezeki-Mu dan bawalah dia kembali dengan membawa reda-Mu. Hanya kepada-Mu kami berserah dan hanya kepada-Mu kami memohon pertolongan. Ya Allah, Ya Rahman, Ya Rahim. Amin ya Rabbal ’ala min.

6. Doa supaya pasangan lebih setia dan kurangnya pergaduhan dalam rumahtangga.

Surah Asy-Syura Ayat 19

Maksudnya: Wahai orang-orang yang beriman, bersabarlah kamu (menghadapi segala kesukaran dalam mengerjakan perkara-perkara yang berkebajikan) dan kuatkanlah kesabaran kamu lebih daripada kesabaran musuh di medan perjuangan dan bersedialah (dengan kekuatan pertahanan di daerah-daerah sempadan) serta bertaqwalah kamu kepada Allah supaya kamu berjaya (mencapai ketenangan).

7. Hati-hati dengan panggilan

Saya setuju dengan pendapat guru saya, panggilan, gelaran kepada pasangan menjadi faktor penyumbang kepada kukuhnya sebuah perhubungan.

Panggilan ibu ayah, mammy daddy, papa mama kepada pasangan tidak di galakkan dalam islam. Panggilan ini sudah menjadi ghalib, malah ada pasangan yang suka dipanggil begitu.

Tidak mustahil seorang isteri yang dipanggil ibu oleh suami akan terlintas dibenaknya isteri itu seolah-olah ibunya. Begitu juga sebaliknya. Takut sangat jika lintasan ini disuburkan oleh syaitan sehingga hampir menjadi zihar.

Panggilan ini juga menyebabkan tidak ada kedudukan yang special di hati, kerana anak-anak dan pasangan menggunakan panggilan yang sama, ada pendapat yang mengatakan ia memberi kesan negatif kerana suami menjadi kurang prihatin pada isteri.

Bahagia itu datangnya bila dipupuk, dibajai pula dengan amalan pengikat kasih sayang.
Selalu bergantung harap pada Allah SWT.

Sumber: Aminah Mat Yusoff


“Sabar & Senyum Dituduh Mandul. Alhamdulillah Allah Makbul Doa.” Isteri Hamil, Reaksi Alieff Irfan Undang Sebak!

Menimang cahaya mata adalah impian setiap pasangan yang mendirikan rumahtangga, termasuklah pasangan usahawan dan YouTuber terkenal, Alieff Irfan serta isterinya Nurul Nabilah Aliah Hazman atau dikenali sebagai Bella.

Namun bukan semua yang diberi rezeki cepat, ada yang memaksn masa tak kurang yang terpaksa melalui pelbagai rawatan.

Selepas dua tahun mendirikan rumah tangga, dia berkongsi kegembiraan bakal bergelar ibu bapa tidak lama lagi.

Menerusi perkongsian yang dibuat Bella di laman Instagramnya, dia telah membuat kejutan kepada suami tersayang, Alieff dengan menunjukan alat ujian kehamilan yang bertanda positif sehingga lelaki itu menangis kegembiraan.

“Alhamdulillah .. terima kasih ya Allah atas rezeki yang diberikan 🤲🏻😭 .

“Penantian tepat 2 tahun , akhirnya Allah tiupkan malaikat kecil dalam perutku 🤲🏻🥺 .

Akui Bella, sebelum ini dia terpaksa melalui segala hinaan termasuklah dikata mandul dan tidak mampu melahirkan zuriat. Segala kata-kata tersebut hanya mampu ditelan walapun pahit hanya kerana dia sedar dirinya ketika itu masih belum hamil.

“Dengan berbagai dugaan , hinaan & kecaman yang dapat selama 2 tahun ni . Ada yg cakap saya mandul . Ade yg cakap kami x bernasib baik . Allahu akbar !

“Tapi saya tetap sabar & senyum walau dihina banyak kali . Sebab saya percaya Rancangan Allah swt . Allah maha besar , Maha mendengar lagi maha mengasihani 🤲🏻 .

“Terima kasih lagi sekali untuk family saya , family mertua saya yg x putus doakan rezeki zuriat untuk saya dan suami . ❤ .

“Cuma nasihat bella untuk semua org kat luar sana . STOP untuk hina org lain , lagi2 korang x tau perjuangan mereka yg nak dapatkan anak . Nampak diorg senyum , tapi dalam sumpah diorg sedih & down . Kalau boleh mulut jaga tau . X baik mempertikaikan rezeki dari Allah swt . Allahu akhbar .

“Untuk anakku , mommy & daddy akan jaga awak baik2 . InsyaAllah . 🤲🏻 . Semoag Allah swt lindungi kandungan ni dan semoga membesar dengan sihat walafiat . Amin ya Allah 🤲🏻

Berita gembira tersebut membuatkan Alieff begitu sebak sehingga tidak dapat menahan tangisannya. Kelihatan dia memeluk erat isterinya usai diberitahu berita tersebut dengan wajah yang seolah-olah tidak percaya bakal bergelar ayah tidak lama lagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Sardin Buatan Sendiri Confirm Lebih Bersih & Selamat Dimakan. Ni Cara Buatnya!

Berita tentang enam jenama sardin yang ditarik balik daripada pasaran kerana disahkan mengandungi cacing, tentunya menimbulkan pelbagai reaksi daripada pengguna.

Dan kita sebagai ibu yang pada asalnya membeli ikan sardin dalam tin sebab nak mudah masak untuk keluarga, bila ini yang berlaku apa tindakan kita?

Tentunya kita tidak mahu memberikan makanan yang tidak elok kepada keluarga. Jadi jalan terbaik, elok pelajari cara bagaimana nak buat ikan sardin ni. Bukan sahaja dijamin bersih malah tentunya lebih sihat kerana tidak menggunakan bahan pengawet.

Ini cara dan resipi membuat Sardin

2. Bawang besar patutnya. Tapi hakak cuma ada bawang kecik, bantai je lah. Asal namanya bawang. Bawang putih bubuh sikit bagi naik bau.

3. Tomato merah dan cili merah. Sukatan semua benda ko jangan tanya banyak mana. Sikit ke banyak takder sapa nak marah. Klu ada anak kecik nak makan takpayah bubuh cabei.

4. Cuci bersih.

5.Blend kesemuanya bahan tadi, bawang, cabei, dan tomato.

6.Masukkan sedikit minyak masak. Sukati ko nak minyak berlenang ka minyak sikit no problem. Bukan masalah hakak.

7.Masukkan ikan, minyak dan garam.

8. Tekan High Pressure 60 minit, nnt dah masak tambah lagi 30-60 minit. Hakak suka tambah 60 minit lagi bagi ikan tu lembut gila2 takdak rasa tulang, mudah nak makan dan sedap.

Dah masak pun. Baunya walahhhhh.. Buh dalam bekas, frozenkan untuk kegunaan hari-hari mendatang. Nak panaskan balik makan begitu sj pun dah cukup sedap, kalau nak olah semula letak suun la kunyit hidup ka cabei melaka ka lagi sodappp. Nak buat sandwich pun boleh. 100% real food gittuw. SELAMAT MENCUBA!

sumber : Haf Mansor Via MAHN


Nak Kecilkan Paha Jangan Salah Langkah, Ikut 5 Cara Mudah Ini Jika Mahu Buang Lemak Degil Pada Peha.

Masalah terbesar bagi wanita adalah saiz paha yang agak besar selain masalah perut buncit dan masalah pada pada bahagian punggung. Jika dibandingkan tiga kawasan ini, paha antara kawasan yang amat merisaukan bagi semua wanita.

Hal ini mungkin disebabkan ia jarang dapat disembunyikan walaupun memakai pakaian yang labuh, menutupi paras paha. Sebenarnya ada banyak cara untuk mengecilkan saiz paha anda. Tak perlukan alatan yang mahal dan canggih, beberapa
perkara mudah disekeliling kita patut kita asah sebagai usaha mengecilkan aset yang satu ini. Bagaimana?

Buat lima perkara ini.

1. Angkat Kaki
Ketika anda santai dan berbaring sambil menonton tv, cuba angkat kedua kaki setinggi mungkin. Kalau boleh angkat kaki hingga tegak 90 darjah dan tahan dalam beberapa minit. Bukan hanya otot paha teruji, perut pun ada kesannya. Sila cuba!

2. Naik Tangga
Kalau ke pejabat atau ke kolej, sebaiknya anda pilih tangga sebagai laluan utama. Biar hanya setingkat tetapi berikan kesan pada kaki dan paha anda. Buat setiap hati.

3. Squat
Lakukan senaman atau gerakan yang boleh kecilkan peha. Kena ambil tahu senaman apa yang boleh mengecilkan peha anda. Anda kena berlari, skipping atau boleh juga berbasikal untuk kuatkan kaki dan kecilkan paha. Kalau yakin dengan diri, boleh cuba buat squat. Jangan malas.

4. Berenang
Berenang bukan hanya buat seluruh badan jadi lebih cantik tapi bahagian kaki terutamanya jadi lebih runcing. Semua gerakan renang menggunakan kekuatan kaki dan nak kecilkan paha, kena lakukan teknik renang yang betul. Jangan main
goyang saja.

5. Senaman Kaki Ketika Duduk
Duduk pun ada senaman yang tepat. Kalau dipejabat, ketika buat kerja, sesekali luruskan kaki ke hadapan dan angkat kaki tegak selari dengan kedudukan anda. Anda boleh rasa tegang pada lutut dan paha. Buat selalu.

Selamat bersenam.


Mudahnya Nak Tukar Duit Raya. Tak Perlu Beratur Panjang Di Kaunter Lagi. Hanya Guna Mesin ATM Sahaja. Lelaki Ini Kongsikan Caranya!

Tukar duit raya antara satu kemestian setiap kali menjelang Syawal. Kalau boleh nak dapat duit kertas yang baru untuk diberikan kepada anak-anak yang datang beraya di rumah. Namun, adakalanya leceh terpaksa beratur panjang dan ada yang tidak sempat berbuat demikian kerana duit sudah habis.

Rupa-rupanya selain beratur di kaunter, anda juga boleh tukar duit di ATM machine sahaja. Nak tahu caranya jom baca di sini!

Mudahnya tukar duit raya di Maybank sekarang. Hanya di ATM Machine.  Mungkin ada yang tak tahu lagi, saya share cara tukar duit raya baru.

1. Pergi ke Maybank yang besar sket ( selected branch). Contoh gambar di bawah ialah Maybank Setia Alam ada 2 mesin ATM yang boleh dapat duit raya baru yang masih wangi.

2. Pilih ATM yang ada signage gambar 3 orang pakai baju melayu pegang duit raya tu ( seperti gambar ).

3. Semua duit dalam mesin ATM tu ialah note RM 10 duit raya baru. Tekan withdraw dan pilih amount.

4. Maximum amount per transaction ialah RM 300. So jika anda nak 60 keping note RM 10 yg baru, kena buat dua kali.

5. OK mudahkan. Sarung angpow boleh minta kat brother yang jaga kaunter depan tu. Mula2 dia kata dah habis. Biasalah. Lepas tu apa lagi….cakaplah, Saya faham dah dekat nak raya ni memang sarung angpau banyak dah habis…..tapi bang, Saya ni nak gunakan sarung angpau tu untuk………. ( haa..sambung sendiri la…takkan itu pun nak ajar, nampak sangat tak datang training letew ) ?

Kredit: FB Mohd Shukur


Bila Alami Vertigo, Begini Yang Kena Buat. Dr Ini Jelaskan Caranya.

“Kepala saya yang berpusing ini dah berhari-hari macam ini, tak berkurang langsung. Macam nak pecah kepala!”

Pernahkah anda alami masalah pening kepala, tidak boleh langsung membuka mata, terasa seperti berpusing-pusing dunia ini?

Nah, ini info ringkas tentang masalah pesakit vertigo!

Vertigo ialah masalah umum yang dialami oleh kira-kira 40% orang sekurang-kurangnya sekali dalam hidup mereka.

Ia akan menyebabkan pesakit berasa seolah-olah diri sendiri atau keadaan sekeliling mereka berpusing.

Sesetengah penyakit, jangkitan, trauma kepala dan proses penuaan semulajadi boleh menyebabkan perubahan dalam keseimbangan telinga dalam.

Walaupun gejala ini mungkin hanya berlaku selama beberapa jam atau hari, namun simptom mungkin boleh berlarutan selama bertahun-tahun jika tidak didiagnos dan dirawat!

Masalah ini boleh dibantu dengan kaedah perubatan, pembedahan atau pemulihan vestibular.

Apa simptom-simptom yang akan dialami pesakit?

Anda mungkin akan mengalami gejala seperti ini :

1.Loya
2.Muntah
3.Kepala seperti berpusing
4.Tidak boleh langsung membuka mata akibat terlalu pening
5.Berpeluh
6.Keresahan
7.Debaran jantung

Jika berlaku kepada anda, apa perlu anda lakukan? Ikut petua pertolongan cemas ini:

-Bertenang, jangan panik.

-Cari kedudukan yang selesa untuk duduk sementara menunggu bantuan.

-Dapatkan segera bantuan perubatan jika anda diserang vertigo akut bersama muntah, masalah pertuturan dan rasa lemah.

-Hendaklah mendapat nasihat doktor sebelum mengambil sebarang ubat.

-Jika sedang memandu, berhenti dan letakkan kereta di tempat yang selamat dan minta bantuan.

Jika masalah yang anda sedang alami tidak berkurang, hentikan rawatan di rumah, jumpalah kami di hospital.

Bila sihat, syukur.
Bila sakit, jumpa doktor.

Sumber: Dr Ezairy M.Sallih


Konsep Ringkas Dan Tiada Kabinet Dapur. Trik  Rumah Senang Kemas! Wanita Ini Kongsi Idea.

Setiap orang punya citarasa berbeza darisegi susunatur rumah. Ada yang suka sarat dengan hiasan dekorasi dan ada yang suka konsep minimalist iaitu konsep ringkas. Malah cara ini mudah untuk mengemas terutama ada anak yang ramai dan masih kecil.

Begitulah perkongsian ini. Ia boleh menjadi ilham untuk susun atur. Lebih menarik lagi, ruang dapur tiada kabinet. Jom lihat ideanya!

Assalammualaikum semua  harini saya nak share ruang simple rumah saya. Konsep minimalist..Rumah saya simple, tak mewah mcm orang lain, cukup sekadar ikut kemampuan saya dan suami.Tak perlu nak tiru-tiru orang dengan perabot2 mewah sampai sanggup berhutang .

Teringat masa mula2 masuk rumah baru, simple sangat-sangat, sikit-sikit saya dan suami beli barang rumah mengikut keperluan. Maklum la masuk rumah baru, banyak guna duit. Di dalam rumah ni, saya ada membela 6 ekor kucing  1 ibu, 5 ekor anak  3 ekor masih baby lagi. Walaupn ada kucing yang banyak, mereka tak duduk dalam sangar mmg bebas, Alhamdulillah semua baik2 dan tak pernah kotor kan rumah saya. Tak semestinya ada membela kucing dalam rumah kita tak boleh ada minat mendeco dan menghias rumah.

RuangTamu

Ruang tamu rumah saya tak ada tema apa pun, tapi saya dan suami suka memilih kabinet warna putih, sebab ruang tamu rumah ni tak berapa nak besar. Putih dan grey banyak dalam rumah ni, janji simple dan kemas. Ruang tamu ni, saya letak kan sama meja makan. Asalnye meja makan tu saya beli 1, ikut kemampuan masa membeli .Bila ada rezeki lebih saya tambah lagi 1 meja dan tambah lagi kerusi. Jadi tak de la terasa sangat duit habis sekali gus.

Bilikutama

Bilik utama pun putih jugak dan hitam  dalam bilik ni cuma ada drawer 4 tingkt, tp lupa nak ambik gambar. Almari baju saya di bilik tengah. Tak letak dalam bilik utama, sebab kain baju saya n suami terlalu banyak, jadi tak nak bilik ruang untuk kami berehat penuh dengan segala barang, saya letak semua di bilik pakaian. Nanti ada masa saya akan post pulak bilik pakaian saya

Dapur

Dapur saya simple. Saya memang tak nak ada kitchen kabinet, saya nak simple deko di dpur, dengan hanya menggunakan rak2 ikea utk letak barang2. Saya jenis yang tak berapa minat untuk beli periuk, kuali besar2 lagi pun saya didalam rumah bukan ramai sangat, bila hari cuti anak2 baru ada dirumah. Semua belajar. Ruang dpur simple supaya mudah saya nak mengemas, lap, ruang masak sya di belah lain.

Ni sahaja yang dapat saya share ruang dirumah saya, simple dan mudah nak kemas  Walaupun simple, perabot tak mewah tapi saya bahagia dan seronok bila tengok rumah sentiasa kemas dn bersih.

Kredit: Noor Krlc


Bantuan Khas Aidilfitri, Penjawat Awam Terima RM500!

Syukur Alhamdulillah, tiada apa yang lebih membahagiakan setiap penjawat awam apabila bakal menerima Bantuan Khas Aidilfitri pada 20 Mei ini. Sekurang-kurangnya dengan wang RM 500 tersebut apabila dibelanjakan akan dapat menjadi rezeki buat orang lain juga.

Memetik laporan penuh berkenaan penerimaan Bantuan Khas Aidilfitri di akbar Harian Metro, pemberian ini membabitkan pegawai Perkhidmatan Awam Persekutuan Gred 56 dan ke bawah yang akan dibayar pada 20 Mei ini, kata Ketua Pengarah Perkhidmatan Awam Malaysia, Datuk Mohd Khairul Adib Abd Rahman.

Katanya, bantuan itu membabitkan pegawai Perkhidmatan Awam Persekutuan Gred 56 dan ke bawah.

Turut menerima bantuan khas adalah pesara kerajaan yang menerima pencen, bernilai RM250.

“Pesara yang dilantik semula secara perkhidmatan kontrak dan masih berkhidmat pada 20 Mei juga layak terima sebanyak RM500.

“Pembayaran sebanyak RM250 akan dibuat Jabatan Perkhidmatan Awam dan bakinya sebanyak RM250 akan dibayar jabatan di mana pegawai sedang berkhidmat,” katanya menerusi Pekeliling Perkhidmatan Awam, hari ini.

Mohd Khairul Adib berkata, pegawai yang ditahan kerja, digantung kerja atau surat pertuduhan sudah dikeluarkan Pihak Berkuasa Tatatertib ditangguhkan daripada menerima bantuan itu.

Katanya, mereka hanya layak diberi bantuan terbabit sekiranya Pihak Berkuasa Tatatertib mendapati pegawai berkenaan tidak bersalah.

Manakala memetik berita di BERNAMA ada menyenaraikan pegawai yang layak menerima bantuan.

Ketua Pengarah Perkhidmatan Awam Malaysia Datuk Mohd Khairul Adib Abd Rahman melalui Pekeliling Perkhidmatan Bilangan 3 Tahun 2020 berkata kerajaan memutuskan bantuan khas itu yang akan dibayar pada 20 Mei ini dengan pesara kerajaan menerima pencen turut menerima bantuan berjumlah RM250.

“Pegawai yang layak diberi Bantuan Khas Aidilfitri Tahun 2020 adalah seperti berikut: pegawai lantikan tetap, sementara dan ‘contract of service’; pegawai yang bercuti bergaji penuh; pegawai yang bercuti separuh gaji; pegawai yang bercuti tanpa gaji; dan pegawai yang dipinjamkan termasuk ke agensi yang diasingkan pengurusan saraannya. Bantuan Khas Aidilfitri ini akan dibayar oleh agensi yang menerima peminjaman pegawai.

“Bantuan khas ini juga dipanjangkan kepada guru interim; pemandu yang dilantik sendiri oleh pegawai Gred Jawatan Utama B dan ke atas, serta Gred Khas A dan ke atas yang layak mendapatkan khidmat pemandu tetapi tidak disediakan pemandu oleh jabatannya,” katanya dalam pekeliling itu.

Jelas Mohd khairul Adib lagi, pemandu yang dilantik sendiri oleh Anggota Pentadbiran, Hakim dan Pesuruhjaya Kehakiman berdasarkan Akta Ahli Parlimen (Saraan) 1980 dan Akta Saraan Hakim 1971 turut layak menerima bantuan itu.

Dalam pada itu, Mohd Khairul Adib berkata Pekerja Sambilan Harian (PSH) masih berkhidmat pada 20 Mei 2020 turut menerima bantuan khas itu RM500 dengan syarat tempoh kontraknya telah berkuat kuasa sekurang-kurangnya 30 hari berturut-turut.

“Pesara yang dilantik semula secara ‘contract of service’ dan masih berkhidmat pada 20 Mei 2020 layak diberi bantuan khas itu sebanyak RM500.

“Pembayaran RM250 akan dibuat oleh Jabatan Perkhidmatan Awam dan bakinya RM250 akan dibayar oleh jabatan di mana pegawai sedang berkhidmat,” katanya.

Sumber : Bernama & Harian Metro


“Akhirnya Tuan Punya Lagu Muncul.” Setelah 40 Tahun Lagu ‘Gadis Dan Bunga’ Kembali Trending, Warganet Terhibur!

Siapa sangka lagu Gadis dan Bunga nyanyian Hajjah Rahimah Rahim tular di laman sosial terutama trending di Tik Tok.

Malah wanita German juga dikatakan cuba mengikut lirik lagu berkenaan. Manakala artis popular, Nora Danish juga tidak terkecuali turut sama ‘terjebak’ dengan lagu berkenaan.

Hakikatnya suara lunak merdu nyanyian penyanyi veteren ini menjadi pesona di kalangan anak muda. Pada usia 67 tahun, penyanyi ini masih cergas dan kelihatan awet muda.

Meninjau Instagram miliknya, mendapati masih menerima undangan nyanyian, Nyata auranya masih utuh. Mesra dengan panggilan kak Gerl, tidak menyangka lagu nyanyian menjadi tular.

Berkongsi aksi salah seorang pengguna Tik Tok yang membuatkan dirinya terhibur. Malah memuji ‘aksi’ yang dibuat berlatarkan lagu berkenaan.

“TikTok…lagu Gadis & Bunga. Comel & Hilarious lah Adik ni, Akak Terhibur dgn TikTok ni… Amazing…”

Terbaru, turut memuat naik aksinya ‘comelnya’ bersama kenalannya mengikut rentak lagu berkenaan. Para peminat terhibur aksi bersahajanya itu.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Sayang Pada Ulama. Abang Bomba Keluar Baris Swafoto Dengan UAI Raih Perhatian.

Aura sambutan Hari Kebangsaan ke 65 tahun ini begitu hebat! Bahkan kehadiran orang ramai pada sambutan Hari Kebangsaan 2022 di Dataran Merdeka, dikatakan melebihi jangkaan apabila lebih 100,000 orang.

Sambutan bukan sahaja diadakan di Kuala Lumpur namun seluruh negara bagi meraikan sambutan hari kemerdekaan.

Acara perarakan daripada unit beruniform adalah antara yang menarik perhatian ramai  termasukan dari Jabatan Bomba.

Segak dan teratur melangkah ketika perarakan membuatkan orang ramai kagum dengan unit ini.

Namun siapa sangka kejadian lucu secara sepontan yang berlaku semasa perarakan di Terengganu. Sebahagian ‘abang’ bomba kelihatan keluar barisan apabila melihat Penceramah bebas terkenal, Ustaz Azhar Idrus (UAI).

Ustaz Azhar Idrus yang kelihatan terkejut tidak menyangka beberapa orang bomba sanggup berhenti dan swafoto bersamanya.

Kelihatan ada yang mencium tangan dan memeluk penceramah ini. Tidak lama berada di situ, anggota bomba terus berlari memasuki kembali perarakan.

“SAYANG MEREKA PADA ULAMA.”

Meninjau di ruangan komen, rata-rata wargamaya meluahkan rasa terhibur melihat gelagat mereka. Antara komen netizen adalah seperti berikut:

“Insan yang menghormati ulamak.. terbaik abang bomba.”

“Hahaha… adoii abg Bomba lawak sungguh..sayang mereka dekat ulama’

“Steady UAI bersila ja tengok perbarisan.”

“Meraikan ulamak..aku minat sangat dengan UAI ni..semoga ada rezki berjumpa dengan UAI.”


“Keluar Pukul 5.10, Sampai Rumah 5.30.” Lelaki Ini Syukur Rumah Dekat Dengan Tempat Kerja, Netizen Pula Luah Rasa Penat!

Menjalani kehidupan ini adalah suatu cabaran. Ada suka dukanya untuk mencapai bahagia. Untuk membahagiakan keluarga ada yang terpaksa menempuh perjalanan yang jauh untuk ke tempat kerja.

Namun ada juga rezeki mempunyai tempat kerja yang berdekatan dengan kediaman. Sebagaimana perkongsian lelaki ini. Bukan untuk menabik dada tetapi berkongsi rasa hati. Meluahkan rasa syukur dapat mempunyai masa lebih bersama keluarga ekoran jarak rumah dan pejabat hanta 15 minit sahaja.

Malah katanya lagi, pulang ke rumah dia dapat bersantai dan melakukan aktiviti bersama anak sementara menunggu waktu solat maghrib.

“Rumah aku 15 minit je dari office. Keluar pukul 5.10, sampai rumah 5.30, dah solat asar kat office, balik rumah tu rileks atas sofa tengok TV main dgn anak tunggu maghrib. Duduk jauh dari tempat kerja is a scam.”

Katanya lagi, rasa tenang berada di rumah dapat melakukan aktiviti bersama anak setelah dapat pulang ke rumah dalam tempoh masa yang singkat.

Berhenti kerja tidak tahan jauh

Meninjau di ruangan komen, rata-rata meluahkan bahawa dia bertuah mempunyai kediaman yang berdekatan dengan tempat kerja. Malah ada juga berkongsi bertindak berhenti kerja setelah tidak dapat bertahan ekoran kediaman yang jauh dari rumah.

Sumber: @ikarbertweet

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Saya Wanita Tulen.” Warga Emas Kongsi Kisah Wajah Tumbuh Misai & Janggut Sejak 40 Tahun Lepas,Terpaksa Kerap Bercukur!

Setiap orang ujiannya berbeza-beza. Ada orang diuji masalah kesihatan, ada juga masalah kewangan dan tak kurang yang diuji masalah anak. Berat mata memandang, berat lagi bahu yang memikul.

Demikian juga dengan warga emas dari Negeri Cik Siti Wan Kembang ini. Sejak 40 tahun lalu, dia terpaksa menanggung derita wajah ditumbuhi janggut dan misai seperti orang lelaki.

Lebih memburukkan keadaan, Che Halimah Che Mood, 62, yang diserang angin ahmar sejak lapan tahun lalu mengakui hidupnya dibelenggu masalah itu sejak di usia awal 20-an menyebabkan dia perlu mencukur dua atau tiga kali seminggu agar kelihatan seperti wanita biasa.

Dia yang pernah menempuh kegagalan rumah tangga sebanyak dua kali berkata, sudah berjumpa doktor untuk mengetahui punca masalah dan disahkan mempunyai kadar hormon testosteron yang tinggi.

“Selama berpuluh-puluh tahun saya perlu bercukur agar tidak dipandang aneh oleh orang sekeliling. Namun, kini keadaan semakin teruk apabila saya diserang angin ahmar menyebabkan lumpuh separuh badan sebelah kiri.

“Saya tidak mempunyai anak untuk menumpang kasih. Nasib baik adik, Mohammad Kamaruddin Abdullah, 42, dan isterinya, Nur Asmira Che Hussin, 36, sanggup menjaga segala makan dan minum saya serta ibu yang sudah tua, Kalsom Mamat, 93.

“Malah, misai dan janggut saya ini, Nur Asmira yang selalu bantu mencukur dua atau sekali seminggu agar tidak tumbuh panjang seperti lelaki,” katanya ketika ditemui di rumah mereka di Kampung Batu Karang, di sini, semalam.

Che Halimah dikunjungi wakil Yayasan Raja Shamri (YRS), Tuan Zaimah Raja Omar yang menyampaikan sumbangan kewangan, barangan keperluan, serta lampin pakai buang.

Menurutnya, dia mendapat bantuan daripada Jabatan Kebajikan Masyarakat (JKM) sebanyak RM350 sebulan yang mana biasa digunakan untuk membeli keperluan lampin pakai buang dengan kos RM250 sebulan.

“Ketika masih sihat dan kuat, saya banyak merantau mencari rezeki termasuk beberapa tahun bekerja di Singapura sebagai tukang masak restoran di sana. Sebolehnya, saya tidak mahu menyusahkan orang sekeliling, tetapi apakan daya saya diuji dengan hanya kini mampu terbaring saja jika tidak dibantu.

“Sebelum ini, saya tidak terbuka untuk memberitahu orang lain mengenai masalah saya kecuali dengan keluarga terdekat kerana ia membuatkan saya kurang keyakinan diri,” katanya.